Kerse Karaez | Becedia\nIstor bevennañ departamantoù Breizh\nStagidigezh Gourin hag ar Faoued ouzh Gwened, asantet fall e-pad pell\nE-kerzh dilennadegoù ar stadoù meur e voe strollet Karaez gant peder senesaliezh all ha dilennet daou gannad, unan eus Kemperle hag egile eus Kastellin. Dre ma ne oa den en anv Karaez e Pariz n’hellas ket mirout ouzh bevenn an departamant, tost-tre ouzh fabourzhioù kêr, da zisrannañ anezhi diouzh ar c’heinvro (senesaliezh). Re ziwezhat ec’h erruas an arguzennoù war ment Rostrenenn “ re vihan evit ober un distrig ” pe war an disheñvelded yezh gant Sant-Brieg. Touelletoc’h c’hoazh en em sante Karaez abalamour d’ur fazi war ar gartenn a zistage trev Trefrin (170 ha) eus he farrez pennañ, chomet e Penn-ar-Bed. E-keit ma oa an afer o straniñ hag o vont betek Pariz, e c’hounezas Karaez ur gwir brezel melestradurel a roas dezhi an tu da dapout kêriadenn gKerwazou, war an harzoù.\nDre ma oa gwanaet gant an departamanteladur e talc’has Karaez da c’houlenn Kallag ha Mêl-Karaez, a oa a-du. Da vare ar goñsuliezh hag an impalaeriezh ivez, e c’houlennas Karaez kaout an isprefeti, a oa e Kastellin. C’hoantaat a reas goude-se krouiñ ur bastell e raktres departamant ar Blavezh, troet war-zu Napoléonville (Pondi)... en aner. Etre 1817 ha 1818, pennek ma oa, e kinnigas maer Karaez, ur bastell nevez e Penn-ar-Bed enni Kastellin, Gourin ha Rostrenenn, a oa neuze a-du. Asantet e voe gant ar Mor-Bihan (a vire Langoned, sez ar greoù). Sant-Brieg ha ministr an Diabarzh a stourmas a-enep. Betek ar bloavezhioù 1840 avat, e kendalc’has Penn-ar-Bed da c’houlenn adstagidigezh Gourin hag Ar Faoued.\nAbaoe ar bloavezhioù 1990 e kendalc’h Karaez da labourat evit kevreañ diazad bevañ Kornôg Kreiz Breizh war an tri departamant, er GALCOB hag er c’hCOB da c’houde, ha war ar memes tachenn astenn ar gumuniezh kumun war an departamant e-kichen.


San Tropez - Wikipedia\nSan Tropez (Sant Tropetz) a zo ur ganaouenn saoznek savet, ton ha son, gant ar c'haner-sonaozer saoz Roger Waters e-unan-penn.\nPedervet kanaouenn an albom Meddle gant Pink Floyd an hini eo, o tont war-lerc'h Fearless hag a-raok Seamus.\nJazzy he zon ez eo anavezet en abeg d'ar solo gitar kaset da benn gant David Gilmour a son e venveg o riklañ ur bottleneck ouzh ar c'herdin anezhañ ; ur solo piano gant Richard Wright a respont dezhañ en dibenn.\nNe oa ket dianav Sant Tropetz tamm ebet da izili 'zo eus Pink Floyd dre m'o devoa kanet Syd Barrett (1946-2006) ha David Gilmour e leurenn tavarnioù ar porzh bihan, e penn-kentañ ar bloavezhioù 1960 a-raok na vije savet ar strollad brudet. E San-Tropetz an hini eo ivez e voe dalc'het d'an 8 a viz Eost 1970 gant Pink Ployd ur sonadeg hag a reas berzh bras : skignet e voe e-barzh Pop 2, un abadenn skinwel c'hall kinniget gant Patrice Blanc-Francard (1942-).\nPrantad enrollañ : miz Gouere ha miz Eost 1971,\nLec'hioù enrollañ : AIR Studios ha Morgan Studios e Londrez (Bro-Saoz),\nPadelezh : 3:40,\nTi-embann-pladennoù : Harvest Records,\nDeiziadoù dont e-maez an albom : 30 a viz Here ( Stadoù-Unanet), 5 a viz Du 1971 ( Rouantelezh-Unanet),\nAlbom : Meddle,\nProduour : Pink Floyd.\n2 Ar gerioù...\nNick Mason (1944-) : bateri ha binvioù tos,\nDavid Gilmour (1946-) : gitar sonet war-bouez ur bottleneck,\nRoger Waters (1943-) : gitar-boud, gitar klev ha kanañ,\nRichard Wright (1943-2008) : piano.\n...el lec'hienn Metro Lyrics.\nAn doare ma vez distaget ar gerioù diwezhañ eus ar ganaouenn\ngant Roger Waters a reas d'un istorig fentus genel en Italia. E-pad pell amzer e kredas da dud 'zo — betek an arzourez Rita Pavone (1945-) hec'h-unan — e veze kanet Making a date for Rita Pavone...\nFilmig San Tropez.\n↑ Diouzh boaz e veze kensavet an holl ganaouennoù gant ar strollad Pink Floyd a-bezh.\n↑ Un duelenn wer pe vetal peurliesañ hag a wisk unan eus bizied dorn kleiz (dehou) ur gitarour dehouiat (kleiziat). E riklañ a ra ar soner ouzh kerdin e venveg da gaout ur son metalek.\nAdtapet diwar « https://br.wikipedia.org/w/index.php?title=San_Tropez&oldid=1794940 »\nKanaouennoù Pink Floyd\nKemmoù diwezhañ degaset d'ar bajenn-mañ d'an 19 Mae 2018, da 12:01.


C'hoariva er skol : un doare da vevañ ar yezh tostoc'h ouzh ar vugale ?\nPublié le 11/09/17 13:15 -- mis à jour le 00/00/00 00:00\nDaoust da bemp strollad a-vicher, daoust d'al labour ramzel graet gant Ar Vro Bagan pe la Obra, e chom dister niver a vugale hiziv an deiz a ra c'hoariva er skol.\nAr c'hoariva zo ur skol evit deskiñ ur bern traoù a vank d'ar re yaouank n'o deus ket bet ar chañs da gaout un endro e brezhoneg. Penaos fuloriñ, bout amourous, magañ kasoni pe gwarizi ? War ul leurenn ?\nAr skol-veur : an dezerzh ?\nSouezhus eo ne vefe ket stummet ar studierien d'ar c'hoariva pa weler pegen pouezus eo evit ur c'hlasad hag evit adperc'hennañ ar yezh. Ma vefe en ESSPE pe e Kelenn, ne vez ket gwelet kalz ar studierien o pleustriñ gant ar c'horf, ar vouezh, an ijin... (Bob Simon evit an distagadur, gwir eo, met n'eo ket ken pouezus lakaat ar from da vevañ war al leurenn, ar c'hoarzh hag an anken ? ).\nAbalamour da betra ne vez ket gouestlet un trimiziad d'ar c'hoari e brezhoneg gant ur pezh-c'hoari da leurenniñ gant arzourien a-vicher, brezhonegerien anezho ? Koulskoude, 40 vloaz 'zo, oa bet krouet Teatr Penn ar bed, gant studierien ha kelennerien skol veur Brest...\nTroiadoù a vez bep bloaz abaoe 2009 e lsie Diwan Karaez. Tud yaouank ampart, ambrouget gant Yann-Fañch Jacq, erlec'hiet gant Lomig Bosser bremañ, ha Paskal Cariou. Ur c'hest evit kavout un dra vurzhudus, pe ar vuoc'h chomet war an hent pe ur c'heotenn da bareañ an tad-kozh... a vez alies diazez an istor. Ampartiz evit c'hoari, labourat a-stroll, kinklañ, aozañ etre teir ha pemp abadenn bemdez e skolioù divyezhek e pemp korn Breizh. Ha treuzkas ar c'hoant, ar blijadur, lakaat ar vugale da c'hoarzhin...\nC'hoariva er skolaj ?\nPa oa Jakez ar Borgn pe Céline Soun kelennerien mennet gant ar c’hoariva er skolaj e veze sevenet raktresoù dreistordinal : krennarded bet betek ar Guatemala evit c'hoari, stajoù hañv… Gant Jakez e chome ar re yaouank da bleustriñ e-pad an dibenn sizhun e Gwiseni pe er Releg evit bout prest. Met n'eus ket kalz a c'hoariva bremañ siwazh... Aet eo Celine war vicher renerez kumpagnuniezh La Obra (kenderc'hel a ra memes tra e skolaj Brizeug Kemper, ha prest eo da sikour neb a gar en e skol, skolaj, lise) ha Jakez war e leve...\nDoare Jakez ar Born da labourat, aterset pemp bloaz 'zo : "E trede klas, an doare 'm eus da labourat eo doare Ar Vro Bagan, da lavarout eo : c'hoant 'm eus krouiñ un dra bennak, ha neuze ez on me gant ar ger diwezhañ, dreist-holl ma ne vez kinniget 'tra ganto (leuskel a ran anezho da ginnig e-pad tri miz). Labourat a ran ganto evel ma vefent ur strollad c'hoariva a-vicher."\nC'hoariva er skol ?\nPeder skol e rouedad Diwan o tegemer ar Vro Bagan e 2015, nebeut-tre a skolioù o c'hervel La Obra : ha reizh eo ? Pa vez ken pouezus an arz a lak ar vugale da zerc'hel soñj eus frazennoù a- bezh (o re ha re ar vignoned), pa vez roet dezho un ampartiz war ul leurenn a servijo dezho war-lerc'h da gaozeal dirak an dud en o buhez keodedel ? Ne vefe ket erru poent lakaat ar c'hoariva evel forzh peseurt danvez ret e Diwan ? Ha graet war-dro gant tud a-vicher o sikour ar gelennerien da sevel pezhioù-c’hoari hag o stummañ anezho ?\nC'hoariva el lise ?\nEvit al lise : ar stignad Karta a c'hell bezañ implijet gant ar\ngelennerien war ar brezhoneg da vezañ ambrouget gant tud a vicher evit\nsevel ur raktres c'hoariva gant al liseidi.\nEvit ar skolajoù_ : ur gevellerezh 3 bloaz (skoazellet gant Kuzul\nDepartamant 29) a zo etre ar Gompagnuniezh Teatr Piba\nha skolaj Diwan ar Releg.\nAr stignad Skol c'hoariva, lakaet e plas gant Rannvro Breizh a skoazell\nar raktresoù c'hoariva er skolioù (eus ar skol vamm betek ar skolaj)\nharpet gant tud a vicher.\nLa Obra, AVB, Madarjeu ha Piba a ya er skolioù (eus ar skol vamm betek\nal lise) bep bloaz.\nal lec'hienn : (voir le site)\nSetu kemenadenn ar gevredigezh C'hoariva :\n"Abaoe penn kentañ ar stignad e klaskomp bountañ war ar raktresoù.\nKreskiñ a ra goustadig an eurioù c'hoariva er skolioù. A-benn nebeut e\nraimp en dro ur c'houlzad kelaouiñ evit lakaat da anavezout ar c'hoariva\ner skol. Pouezus kenañ da geñver arz ar c'hoariva, ar yezh, ar bevañ mat\na-gevret dreist holl pa ouezomp e vez kentoc'h ar yaouankiz desachet\ngant ar c'hleweled ha seul vuioc'h a vo graet c'hoariva er skol seul\naesoc'h e vo krouiñ stalieroù labour c'hoariva er maez eus an amzer skol.\nStatistikoù hon eus abaoe 2011.\nKreskiñ a ra niver ar skolioù ha niver ar skolidi tammig-ha-tammig a\nvloaz da vloaz.\nAn emelloù a vez graet dreist-holl er c'hentañ derez.\nEtre 2011 ha 2016 :\n2 560 eurvezh a oa bet graet evit tost 2 180 bugel.\nSikour ar Rannvro evit an eurvezhioù-se : 45 000€.\nMet chom a ra dister tre an traoù evit ar Morbihan, An Il-ha-Gwilen hag\nel Liger Atlantel.\nE 2016 war 81 abadenn c'hoariva kinniget, 33 a oa evit ar yaouankiz."\nMarché de Noël des Créateurs Diwan Lannion par le 28/11/2021\nGalv an UDB ; an holl ba Karaez dimerc'her ! par Kerne Multimédia le 21/09/2021\nKris Menn, un den yaouank a 40 vloaz ! par Kerne Multimédia le 23/08/2021\nKroget eo da vat gant ar FIL, kousto pe gousto par Kerne Multimédia le 08/08/2021


Pajenn:Sales - Introduction d’ar Vuez devot.djvu/235 - Wikimammenn\nPajenn:Sales - Introduction d’ar Vuez devot.djvu/235\nan honestis eus ar c’homsou : he daoulagat a so hènvel ouz re ar goulm, abalamour ma zint neat : ouz he diouscouarn ez eus cleier aour, ar pez a represant ar burete : he fri a so evel ar guez eus al Liban, pehini a so ur c’hoat ne ell quet breina. An ene devot a dle beza evelse chast, neat hac honest a zaouarn, a vusellou, a ziouscouarn, a zaoulagat hac a gorf antieramant.\nVar ar propos-mâ e represantàn deoc’h ar guer en deveus raportet an Tad ancien Ian Cassian, evel ur guer sortiet a c’henou ar Personaich bras Sant Basil pehini, o coms anezâ e-unan, a lavaras ur veich : ne oun doare ebet ouz ar merchet ha cousgoude ne doun quet guerch. Ar goms-mâ a ro deomp da entent certenamant penaus e c’haller coll ar chastete e quement seurt fæçon ma en em renter coupabl eus a impudicite hac a impurete ; hac ar pechejou impur-se, diouz ma zint bras pe vian, a zeu darn anezo da semplaat ar chastete, darn-all d’e bleci, ha darn-all d’e lacat da vervel toutafæt. Beza ez eus certen privoteou pe gestou indiscret, ha certen passionou foll ha sansuel pere, evit coms propramant, ne reont quet coll ar chastete, hac a zeu cousgoude d’e semplaat, d’e renta languissant ha da devalaat ar guender caer anezi. Beza ez eus gestou, liberteou ha passionou-all, non pas hepmuiquen indiscret mæs vicius, non pas hepmuiquen\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/235&oldid=102168 »\nKemmoù diwezhañ degaset d'ar bajenn-mañ d'an 28 Mae 2017, da 00:18.


An aviel hervez Sant Mark - Pennad 2 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Traduction Danielou - An aviel hervez Sant Mark – Pennad 2\n1 Antreal a ra adarre e Kafarnaom. Goude eun nebeud deveziou, e klevont ema en ti. 2 En em voda a reont niveruz, ken na jom ket mui a blas, e-kichenn an nor zoken. Hag e lavare-eñ ar gomz dezo.\nEun den seizet, diskennet dre an doenn\n3 Ha dond a reont da zegas davetañ eun den seizet, douget gand pevar den. 4 Pa ne hellont ket dond tost gantañ, ablamour d’an engroez, e tizoloont an doenn e-leh m’edo Jezuz ; ha dre an toull, e lezont da ziskenn ar hravaz m’ema an den seizet warnañ.\n5 Jezuz a wel o feiz hag a lavar d’an den seizet : « Paotr, pardonet eo da behejou. » 6 Bez’ ez eus eno lod euz ar skriverien, azezet hag o prederia en o halonou : 7 « Perag e komz hemañ evel-se ? Disakreal a ra. Piou a hell pardoni ar pehejou, nemed Doue e-unan ? »\n8 Ha kerkent e oar Jezuz, en e spered, emaint o prederia enno o-unan hag e lavar dezo : « Perag ober seurt prederiadennou en ho kalonou ? 9 Petra eo an êsa da lavared d’an den seizet : “Pardonet eo da behejou” pe : “Sav ! Kemer da gravaz ha kerz !” ? 10 Evid ma ouezot e-neus mab an den ar galloud da bardoni ar pehejou war an douar », e lavar-eñ d’an den seizet : 11 « Dit e lavaran : Sav ! Kemer da gravaz ha kerz d’ar gêr ! »\n12 Sevel a ra dioustu, kemer e gravaz ha mond er-mêz dirag an oll, ken e chomont oll souezet, hag e veulont Doue, o lavared : « Kement-se n’on-eus gwelet biskoaz. »\n13 Mond a ra en-dro er-mêz war vord ar mor. Ar boblad-tud a-bez a zeue davetañ, hag o helenn a ree. 14 En eur vond e-biou, e wel-eñ Levi, mab Alfe, azezet e ti ar maltoutèrèz, hag e lavar dezañ : « Deus d’am heul ! » Sevel a ra, ha mond d’e heul.\n15 Hogen, pa oa astennet ouz taol, en e di, eo deut kalz maltouterien ha peherien ouz taol, gand Jezuz hag e ziskibien ; rag niveruz e oa ar re-mañ ha mond a reent d’e heul.\n16 Skriverien ha farizianed a wel ema-eñ o tebri gand ar beherien hag ar valtouterien, hag e lavaront d’e ziskibien : « Perag e tebr gand ar valtouterien hag ar beherien ? » 17 Kleved a ra Jezuz, ha lavared dezo : « N’eo ket ar re greñv med ar re glañv hag o-deus ezomm a vedisined. N’on ket deut da helver tud just med peherien. »\nNe yuner ket da zevez an eured\n18 Bez’ edo diskibien Yann hag ar farizianed o yuni. Dond a reont da lavared dezañ : « Perag ema diskibien Yann ha diskibien ar farizianed o yuni ? Ha da ziskibien, int ne yunont ket ? »\n19 Hag eñ da lavared dezo : « Daoust hag e hell ar baotred-a-enor yuni e-pad m’ema ar pried ganto ? E-keid m’ema ar pried ganto ne hellont ket yuni. 20 Dond a raio ar mare ma vo lamet kuit ar pried diganto, ha neuze e yunint, d’an devez-se. »\nNe laker ket eun tamm nevez war unan koz\n21 « Den ebed ne wri eun tamm danvez divreset war eun wiskamant koz. Anez da ze, e sach an tamm gwriet warni, an hini nevez war an hini koz, hag e teu ar rogadenn da veza gwasoh. »\nNe laker ket gwin nevez e sehier-lèr koz\n22 « Den ebed ne daol gwin nevez e sehier-lèr koz. Anez da ze, e tarzo ar zehier-lèr gand ar gwin : kollet ar gwin hag ar zehier-lèr. Hogen : “Gwin nevez e sehier-lèr nevez !” »\nAotrou ar zabad\n23 Hogen, c’hoarvez a ra gantañ mond a-dreuz ar parkeier. En eur dremen, e krog e ziskibien da denna pennou-ed. 24 Hag ar farizianed da lavared dezañ : « Sell ! Perag e reont, d’ar zabad, ar pez n’eo ket permetet. » 25 Respont a ra dezo : « N’ho-peus ket lennet biskoaz ar pez e-neus greet David, pa oa en diouer, o kaoud naon, hag ar re all gantañ ? 26 Penaoz eo antreet e Ti Doue, e amzer Abiathar ar beleg-meur, hag e-neus debret baraennou ar hinnig na vez aotreet nemed ar veleien d’o debri, hag o roet e-neus ive d’ar re a oa gantañ. »\n27 Lavared a ra dezo : « Ar zabad eo a zo evid an den, ha n’eo ket an den evid ar zabad. 28 Setu perag eo mab an den an Aotrou war ar zabad ive. »\nPennad 1 Pennad 3


Pajenn:Bonnaire - Mestr Pierrès, pe den guiziec ar bourg.djvu/49 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/49\ntolitr en muzurach an hedou ; mes evit ar boessonniou, na vezo eta mui a gart litr ?\n— Nan certenamant. Gant un anter-litr, un decilitr, e contanter ezetamant an oll. Gant un decalitr, ul litr, ec’h eller transvasi barriqennadou, inspecti ar varc’hadourien, ha memes controlerien an impot indirect.\n— Allòn, viv al litr !\n— Viv al litr ! ia, pa guemerer dre sobrentéz : an didemperanç a attaq ar rêson. Ur martolod deus a Blouezoc’h en deus bet lavaret din penôs en Ameriq e roer curatoret d’ar mesvierien.\n— Ha Charlamagn, qent an Americanet, n’o receve en justiç nac evel testou, nac evel qevrennou. An didemperanç a zo ur viç bras ; na veler eurusamant nemeur a dud o vervel gant naon pe sec'hed ; mes mervel a ra calz gant re gorfadou.\n— Hac hep sortial deus va c’hommun, ec’h ellàn ajouti e zeo ar re baour nebeutoc'h alies clàn faut a voed, eguet ar re binvidic o qemer re.\n— Ar reflexionou-se a zo demeus a un dén a fêçon ; continuomp hon examîn : beza hon eus da gomz demeus ar c'hilogram ha deus e fractionou decimal evit ramplaci al livr ordinal.\n— Cetu eno ar pez a droubl ac’hanòn, hac e c’houlennàn ouzoc’h, Autrou, petra a rafe en o ziegezou hoc’h academicianet savant, ma n’o deve nemet kilogrammou, hectogrammou, decagrammou, decigrammou en o c’heguinou ; o graguez a golfe o fennou, ar gueguinerezet a sallo re, ar goaset a redo d’an hostaleri da derri o sec’hed, ar vaouez a vlêjo, an hostis a c’hoarzo.... Pebes c’hoari !\n— Ouz ho selaou e ve lavaret e zeomp a nevez\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/49&oldid=113975 »\nKemmoù diwezhañ degaset d'ar bajenn-mañ d'an 24 Gen 2018, da 14:55.


Yezh ofisiel - Wikipedia\nUr yezh ganti ur statud ispisial en ur Stad, ur vro pe un dachenn resis eo ur yezh ofisiel. Aliezik a-walc'h e klot honnezh gant ar yezh a vez implijet evit sevel hag embann lezennoù ur vro bennaket, met broioù 'zo a c'hell ober ivez gant meur a yezh ofisiel pe kenofisiel ivez.\nRet eo ober an diforc'h ivez etre ur yezh bihanniver anavezet en un doare ofisiel gant ur Stad pe ur vro bennaket hag ur yezh ofisiel-rik, rak daoust ha ma c'hell bezañ implijet ur yezh e skolioù ur vro pe c'hoazh evit kemennadennoù ofisiel ne dalvez ket dre ret kement-mañ e vefe anezhi ur yezh ofisiel. Da skouer e vez anavezet al ladineg hag ar sardeg gant Italia, met n'int ket yezhoù ofisiel ar Stad-se.\nAn hanter eus holl vroioù pe Stadoù ar bed a zo gante ur yezh ofisiel. En o zouez emañ ar re a ra gant ur yezh ofisiel nemeti evel Albania, Frañs pe Lituania, ha koulskoude er broioù-se ez eus yezhoù lec'hel all hag a vez komzet enne. Broioù all, avat, a ra gant meur a yezh ofisiel evel Afghanistan, Belarus, Belgia, Bolivia, Kanada, Eritrea, Finland, India, Paraguay, Suafrika ha Suis.\nBroioù all evel Irak, Italia, Rusia pe Spagn o deus anavezet en un doare ofisiel ur yezh ofisiel nemeti evit ar Stad en he fezh e-kichen yezhoù all hag a dalvez da yezhoù kenofisiel e takadoù resis 'zo, da skouer ar spagnoleg a zo yezh ofisiel Stad Spagn a-bezh keit ha m'emañ kenofisiel ar spagnoleg gant ar galizeg e Kumuniezh emren Galiza.\nUn nebeud broioù pe Stadoù all, en o zouez Aostralia, Sveden hag ar Stadoù-Unanet n'o deus, diouzh o zu, yezh ofisiel ebet, nemet eo lodenn ar Stadoù diabarzh divizout pe yezh ofisiel a zo dezho (saozneg ha spagnoleg e Mec'hiko-Nevez, da skouer).\nBez' e ranker ivez ober an diforc'h etre yezh ofisiel meur a vro bet trevadennet gant broioù Europa en amzerioù kent, aliezik a-walc'h saozneg pe galleg hag ar yezhoù a vez komzet gant an darn vrasañ eus an dud o vevañ eno.\nDiouzh an tu all, avat, a-drugarez d'ar vroadelouriezh hag ar stourm evit an iwerzhoneg e oa bet lakaet ar yezh vroadel-se da yezh ofisiel pennañ Republik Iwerzhon er mellad 8 eus he Bonreizh daoust ma vez komzet ar yezh-se gant un niver kalz bihanoc'h a dud er vro-se evit ar saozneg, anavezet evel eil yezh kenofisiel ar Republik.\nNe glot ket atav, neuze, yezh ofisiel un takad pe ur vro hag ar yezh vroadel, d.s. bez' e c'heller lâret ez eo c'hoazh ar galleg yezh ofisiel nemeti e Breizh, met ar brezhoneg an hini eo ar yezh vroadel.\nAdtapet diwar « https://br.wikipedia.org/w/index.php?title=Yezh_ofisiel&oldid=1902237 »\nKemmoù diwezhañ degaset d'ar bajenn-mañ d'an 9 Mae 2021, da 23:50.


Buhez ar Sent/1894/Seraphin - Wikimammenn\nBuhez ar Sent/1894/Seraphin\n◄ Tarak Seraphin Edouard ►\nann daouzekved devez a viz here\nSANT SERAPHIN, EUZ A URS SANT FRANSEZ\nAr zant-ma a ioa ganet enn Itali, ha mab da eur mansouner, hanvet Jerom. Hano he vam oa Theodora, hag hen a oue badezet dindan ann hano a Felis. He dud a ioa kristenien vad ho daou ; mes he vamm a ioa eur vaouez ar seurt ne vez ket guelet aliez. Deski a reaz abred d’he mab karet ann Aotrou Doue ha kaout heuz ouz ar pec’hed, hag ar c’henteliou-ze a ieaz doun e kaloun ar paotrik. He vrasa plijadur enn he vugaleach oa mont d’ann offerenn ha d’ann offisou all euz ann iliz.\nO veza kouezet klanv, e c’houlennaz dioc’htu he zakramanchou diveza, petra bennag n’oa doare ebed e vije ar maro ganthan, hag a veac’h en doa ho resevet ma tremenaz sioulik d’ann 12 a viz here euz ar bloaz 1604, oajet a bevar bloaz ha tri-ugent.\nMa tle ann holl diouall da ober d’ho nesa ar pez ne garfent ket a ve great d’ezho ho-unan, ar breudeur hag ar c’hoarezed o deuz c’hoaz goasoc’h pec’hed pa ne viront ket al lezenn-ze ann eil e kenver egile. Mar d-oc’h eta ar c’hosa euz a eur vandenn vinored, taolit evez na rafac’h d’ezho ar pez a oue great d’ar zant-ma gant he vreur ; rak ne ve ket brao d’ehoc’h mont dirak Doue gant eunn hevelep samm var ho koustians.\nAdtapet diwar « https://br.wikisource.org/w/index.php?title=Buhez_ar_Sent/1894/Seraphin&oldid=30744 »


Pajenn:Sales - Introduction d’ar Vuez devot.djvu/450 - Wikimammenn\nPajenn:Sales - Introduction d’ar Vuez devot.djvu/450\n2. Pe e disposition ema ho calon-hu en egard da C’hourc’hemennou Doue ? ha c’hui a guef ar Gourc’hemennou santel-se mad, douç hac agreabl ! Ah, va Philotee, nep en deveus ur gout mad hac ur stomac yac’h, a gar ar boued mad, hac a gassa ar boued fall.\n4. Pe e disposition ema ho calon-hu evit an exerciçou spirituel : ha c’hui o c’har-ii ? ha c’hui a ra istim anezo ? ne enouit-hu quet ganto ? ha chui na douc’h quet degoutet diouto ? pe da hini eus an exerciçou-se en em santit-hu mui pe nebeutoc’h douguet ? da lavaret ho pedennou diouz nos ha diouz vintin, da vonr d’an Oferen, da glevet comsou Doue, da ober lecturiou spirituel, d’en em antreteni ha da vedita var draou mad, da sevel ho calon etrese Doue alies var an deiz, da vont da gofes, da gue-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/450&oldid=118626 »


Richard Davies (eskob) - Wikipedia\nRichard Davies (eskob)\nDelwenn e Llanelwy\nRichard Davies (war-dro 1501 – 7 a viz Du 1581) a oa un eskob kembreat.\nGanet e voe e Gyffin, ur gêriadenn e-kichen Conwy, e hanternoz Kembre. Studioù a reas en Oxford kent mont da veleg. Dre ma oa un disivouder e rankas kuitaat Breizh-Veur e-kerzh ren Marri Tudor, goude 1553 neuze, da repuiñ war douar-bras Europa, ha ne zistroas nemet e-kerzh ren Elesbed Iañ, e 1558. E miz Genver 1560 e voe anvet da eskob Llanelwy, hag alese e voe kaset da eskopti Tyddewi e 1561.\nKenlabourat a reas gant William Salesbury da bouezañ war barlamant Westminster evit ma vefe lakaet treiñ ar Bibl hag al Levr Pedennoù e kembraeg. Pa voe embannet e 1563 ul lezenn evit se gant ar parlamant e stagas da labourat gant William Salesbury evit lakaat an Testamant Nevez e kembraeg. Labourat a reas ivez evit treiñ al Levr Pedennoù.\nGoude e varv e miz Du 1581 e voe beziet en iliz Abergwili.\nUn eontr e oa da Siôn Dafydd Rhys, aozer ar c'hentañ yezhadur eus ar c'hembraeg.\nWilliam Morgan (eskob)\nAdtapet diwar « https://br.wikipedia.org/w/index.php?title=Richard_Davies_(eskob)&oldid=1986072 »\nKemmoù diwezhañ degaset d'ar bajenn-mañ d'an 13 Ebr 2022, da 19:42.


Pet gùéh é teliér covessat ha communiein - Wikimammenn\nPet gùéh é teliér covessat ha communiein\n1831 (p. 62-64)\n◄ Ag er yun ha vigil Pet gùéh é teliér covessat ha communiein Ne fal quet doug armage ►\nPet guéh é telier covessat ha communiein.\nER verdér ha hoéreset e govesseï hac e gommuniou (d’er bihannan) tair gùèh ér blai, de Nendelêc, de Basq, ha d’er Pantecoust. Mæs quênt ou gobér int ou dou soign a obér ou feah hac amitié guet ou nessan, ha de restituein mar ou dès groeit gueu doh t’ou.\nGùélet e ramb dré er chapistr-men ne dostér liès d’er Sacremanteu é gré sant Françæs, pé a balamort d’er bihan a zevotion en doai en dut ag en amzér-zé, pé rac ma ou doai hilleih mui a respet eit omb doh er Sacremanteu, mystérieu quer bras ha quen terribl, ha rac-cé mui a eah a ou disinourein ; pé rac ma hoènt santelloh ha sonnoh eit omb, ha rac-cé n’ou doai quet d’obér quel liès èl omb de dostat d’er Sacremanteu, eit clasq ér vamenneu crihue a græce Doué, un abondance a secourieu, eit reparein en innoçance collet, e gonserveint int guet mui a fidélité.\nNe fal quet neoah ma credou er verdér n’en dé quet permettet dehai tostat d’en neu Sacremant-cé meit d’en déïeu merchet ér chapistr-men ; int e éellou tostat dehai quel liès gùéh ma permettou en Directour pé Hovezour dehai. Custum er gongrégation a Baris é communiein peb sul ha gouil, eit goulen guet Doué é græce hac é viséricord eit en Ilis, er Ranteleah, ou Bugulion spirituel, ou famil, hac eit er verder ha hoéreset ag en Urh.\nAdtapet diwar « https://br.wikisource.org/w/index.php?title=Pet_gùéh_é_teliér_covessat_ha_communiein&oldid=80797 »\nKemmoù diwezhañ degaset d'ar bajenn-mañ d'an 19 Kzu 2015, da 17:07.


Tachennoù labourerezh - Kemper Breizh Izel (BR)\nDegemer Embreger en tolpad-kêrioù En em staliañ Tachennoù labourerezh\nGant Kemper Breizh Izel ez eus 21 tachenn labourerezh da werzhañ war an holl gumunioù a ya d’ober an tolpad-kêrioù. Ganto e c’hall ar gumuniezh sachañ embregerezhioù nevez etrezek enni ha degas d’an embregerezhioù a zo staliet enni dija peadra da vont war-raok.\nMont a reont d’ober 40 hektar prest diouzhtu, hag a glot gant an ezhommoù (ment, lec’h, rouedadoù, servijoù…) a gaver evit pep gennad hag evit kement seurt oberoù a vefe : industriezh, trivet gennad, artizanerezh pe aveerezh. Gwerzhet e vez tachennoù etre 1 000 ha 100 000 m².\nLakaet e vez meur a gant mil euro gant Kemper Breizh Izel, ar pezh a zo ur striv bras a-fet argant, evit sevel tachennoù labourerezh nevez abalamour da c’hallout kinnig traoù hag a glot gant an ezhommoù evit ur priz dereat.\nBep bloaz e vez gwerzhet 8 hektar, well-wazh, gant Kemper Breizh Izel.\nAr 21 tachenn labourerezh\nTachenn labourerezh Menez Prad (Kemper)\nTachenn labourerezh Kerdroniou (Kemper)\nTachenn labourerezh Kuzon (Kemper)\nTachenn labourerezh ar Gelen (Kemper)\nTachenn labourerezh Meilh al Lann (Kemper)\nTachenn labourerezh Kerourvoaz (an Erge-Vras)\nTachenn labourerezh Killihueg (an Erge-Vras)\nTachenn labourerezh Penn Karn (an Erge-Vras)\nTachenn labourerezh Bel Air (Pluguen)\nTachenn labourerezh Ti Lipig (Pluguen)\nTachenn labourerezh Boutefeleg (Plogoneg)\nTachenn labourerezh Penc’hoad Bras (Ploveilh)\nTachenn labourerezh Kergaben (Ploneiz)\nTachenn Labourerezh ar Bon (Gwengad)\nTachenn labourerezh Kerlic (Kemper)\nTachenn labourerezh Kerjaouen (Kemper)\nTachenn labourerezh Moulin du Loc’h (Kemper)\nTachenn labourerezh Kerbernez (Ploveilh)\nTachenn labourerezh Izelvroioù (Brieg)\nTachenn labourerezh Lumunoc'h (Brieg)\nTachenn labourerezh Langelin (Edern)\nTachenn labourerezh Kerdalaë (Landrevarzeg)


kaerañ - Wikeriadur\nSavet diwar an anv-gwan kaer hag an dibenn-ger -añ.\nDerez-uhelañ an anv-gwan kaer.\nHennezh eo ar c'haerañ. Honnezh eo ar gaerañ.\n— « Ac'hanta, » eme Gristof, « pe va zi-me, pe ho hini-c'hwi, roue, eo ar c'haerañ ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 167.)\na-wechoù dirak an anv-kadarn\nAr c'haerañ charreter a ziskar e gar. — (Jules Gros, Le trésor du breton parlé Première Partie, 1966, p. 62.)\ndirak an anv-kadarn, e deroù un islavarenn-stag.\nen droienn kaerañ da (gwelout -at) .\nSell kaerañ da garroñs a zo du-hont. — (Fañch an Uhel, Kontadennoù ar Bobl/3, Al Liamm, 1988, p. 21.)\nen droienn un ti ar c'haerañ.\nAn daouzek leanez a c'hanas pep a vab ar c'haerañ. — (Fañch an Uhel, Kontadennoù ar Bobl/1, Al Liamm, 1984, p. 49.)\n...ur pesk ar c'haerañ eo ... — (Fañch an Uhel, Kontadennoù ar Bobl/1, Al Liamm, 1984, p. 111.)\nHa dezhi ur pennad-blev melen a’r c’haerañ, — (Fañch an Uhel, Kontadennoù ar Bobl/1, Al Liamm, 1984, p. 142.)\n...ur priñs ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 186.)\n...festoù ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 166.) — (Fañch an Uhel, Kontadennoù ar Bobl/1, Al Liamm, 1984, p. 199.)\n...ur c'hastell aour ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 228.)\n...dilhad nevez ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 256.)\n...ur pred ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 272.)\n...ur plac'h ar c'haerañ .... — (Fañch an Uhel, Kontadennoù ar Bobl/3, Al Liamm, 1988, p. 25.)\n...ur c'hastell ar c'haerañ .... — (Fañch an Uhel, Kontadennoù ar Bobl/3, Al Liamm, 1988, p. 87.)\n...ur gwele pluñv ar c'haerañ .... — (Fañch an Uhel, Kontadennoù ar Bobl/3, Al Liamm, 1988, p. 88.)\n...daou vab ar c'haerañ am eus. — (Fañch an Uhel, Kontadennoù ar Bobl/3, Al Liamm, 1988, p. 95.)\nen droienn ur briñsez ar gaerañ .\n...ur briñsez ar gaerañ .... — (Fañch an Uhel, Kontadennoù ar Bobl/1, Al Liamm, 1984, p. 232.)\nen droienn eus ar c'haerañ :\nPer aour eus ar c’haerañ, — (Fañch an Uhel, Kontadennoù ar Bobl/1, Al Liamm, 1984, p. 15.)\n...festoù eus ar c'haerañ .... — (Fañch an Uhel, Kontadennoù ar Bobl/1, Al Liamm, 1984, p. 298.)\nen droienn eus ar re gaerañ :\nUr volz eus ar re gaerañ, — (Lan Inizan, Emgann Kergidu 1, Brest, 1877, eil emb. Al Liamm 1977, p. 30.)\nbezañ en e gaerañ : bezañ gwisket brav, stipet\nA zo dreist ar gaera wreg a zo — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\ngalleg : la plus belle (fr) , le(s) plus beau(x) (fr) , les plus belles (fr)\nAdtapet diwar « https://br.wiktionary.org/w/index.php?title=kaerañ&oldid=271576 »\nDernière modification le 3 Mez 2018, à 19:19\nKemmoù diwezhañ degaset d'ar bajenn-mañ d'an 3 Mez 2018, da 19:19.


Lies-savenn (Windows, Mac OS X, Linux, Steam OS)\nC'hoari video liesc'hoarier, freeware\nNo More Room in Hell zo ur c'hoari video doare First-person shooter liesc'hoarier ha dreistbevañ spont. Savet eo bet gant Matt "Max" Kazan ha diazezet war ar c'heflusker video perc'hennet gant Valve Corporation Source. Bed ar c'hoari video a zo unan beuzet gant un aloubadeg zombied, ar c'hoarier a c'hell choaz etre 8 tudenn dreistbever, diazez an doare c'hoari a zo ar c'hengred etre ar c'hoarierien evit dreistbevañ.\nAr c'hoari a c'hell bezañ c'hoariet en doare "tizhout ur pal" pe "dreistbevañ". Awen ar c'hoari No More Room in Hell a zo da glask e-kostez heuliad filmoù George A. Romero Living Dead, an titl e-unan a zo tennet eus ur frazenn er film Dawn of the Dead. Ul lodenn eus an dudennoù a adkaver er c'hoari a zo bet awenet gant filmoù all evel American Psycho pe The Big Lebowski.\nAdtapet diwar « https://br.wikipedia.org/w/index.php?title=No_More_Room_in_Hell&oldid=1754719 »\nKemmoù diwezhañ degaset d'ar bajenn-mañ d'an 13 Gou 2017, da 21:23.


Anne Quéméré war-zu an Arktik – actu.fr\nChaque semaine dans Le Progrès de Cornouaille-Le Courrier du Léon, retrouver notre article en langue bretonne.\nAnne Quéméré he deus bet skoazell arc’hantel ar strollad savadurel Icade. Kalz kevelerien deknikel all a skoazello anezhi ivez. (©Ronan Quéméré/Nuances Impression)\nAr verdeerez eus Kemper a glasko treuziñ treizh-mor Gwalarn, en Arktik, war vourzh ur vag heol. Loc’hañ a raio Arctic Solar by Icade e-kreiz miz Even.\nPetra lak Anne Quéméré da vont war-raok : ar fed bezañ pennek pe ar fed bezañ sot gant an tachennoù arktikel ? An daou ‘michañs. Anne Quéméré he deus klasket treuziñ e 2014 ha 2015 treizh-mor Gwalarn war vourzh ur c’haiak. Met ne oa ket deuet a-benn dre faot an amzer. E-kreiz miz Even 2018 e klasko adarre ar verdeerez eus Kemper treuziñ ar milendall skorn a 3 500 km.\nAr wech-mañ e vo war vourzh ur vag heol, Icade. Ganet eo ar mennozh p’he doa klasket ar wech diwezhañ, asambles gant Raphaël Domjan. Ar merdeer eus Bro-Suis en doa lakaet panelloù heol war e gaiak. Krouer PlanetSolar eo ivez, tro ar bed war vourzh ur c’hatamaran heol. Diwar e alioù eo aet Anne Quéméré e darempred gant Kreizenn Suis an Elektronik hag ar Mikroelektronik.\n« Ar greizenn he deus krouet panelloù nevezus evidon : skañv, efedus, dalc’hus ouzh an aer holenek. Ouzhpenn eo posupl bale warno », a zispleg ar verdeerez. 10m² a banelloù a c’hollo Icade hag a ra 6 m war 2 m (el ledanañ). E penn a-dreñv ar vag eo stouet ar panelloù evit tapout ar muiañ posupl a c’houloù. 700 watt bep eur he devo neuze. Peadra da vont da 4 skoulm a geidenn. E-barzh peder batiri e vo posupl stokañ hec’h energiezh ha mont war-raok, zoken pa ne vo ket brav an amzer.\nEvit profitañ ar muiañ posupl eus ar gouloù e rankan loc’hañ etre ar 15 hag an 30 a viz Even. D’ar mare-se ez eus gouloù e-pad tout an devezh. Goude e tigresk buan ar gouloù.\nAr verdeerez a ranko neuze erruout a-raok miz Gwengolo. Er c’hontrol eus an treizhoù kent eo termenet ar sport. « Dre ma vin difiñv alies-tre e vo ar pal gouzañv ar yenijenn. Ar gwrezverkoù a cheñch etre 8 ha 15° e miz Even ha tost da 0° int e miz Gwengolo. »\nAnne Quéméré a zo o prientiñ neuze he beaj en ur gwellekaat he bag (adaozet gant ar chanter Marée Haute e Tregon) hag en ur bleustriñ e bae Porzh ar Forest. E miz Mae e pigno gant he bag gant ar gompagnunezh-nij Cargolux evit mont betek Calgary (Kanada). Goude e vo dav mont betek Inuvik, 3 500 km alese. « Ar veaj-se a vo ur sapre avantur dija », eme ar verdeerez sot gant an avanturioù en hec’h-unanik.\nGanti e vo un iridium go evit reiñ keloù war he lec’hienn internet hag ar rouedadoù sokial memes tra.\nKlask a rin lakaat war wel braventez ha liesseurted dremmwelioù an Arktik, zoken ma ‘z eo diaes displegañ buhez al lec’hioù-mañ.\n+Sports+Le Courrier - Le Progrès+Bretagne


Bro Gozh Mamadou | Soubenn ar geek\n« Les voleurs de Carthage – 1 : Le serment du Tophet\nEvit emvod kentañ klub lenn Pariz e felle deomp dibab ur romant berr hag aes setu eo bet divizet lenn Bro Gozh Mamadou. N’em boa ket lennet Tamasheq met n’eo ket grevus evit kompren an istor. E pevare klas emañ Fili ha vakañsoù dic’hortoz a-grenn e vevo! Mont a raio d’ar Sahel war roudoù e vamm, kelaouennerez anezhi. Du-hont e raio anaoudegezh gant Mamadou a gaso anezhañ en un emvod iskis gant prezidant ar Stadoù-Unanet!\nUr sapre istor neuze. Dudius a-walc’h ‘m eus kavet ar romant me souezhet on bet gant an diviz reiñ un arliv iwerzhonat da Varack Obama da skouer. Un tamm berr eo ar romant ivez ha tudennoù zo a vez dilezet buan pe gwelet a-bell hepken (mamm Fili da skouer), evidon-me e vank un dra goude emvod an togouna hag a-raok an distro da Vreizh. Ur chabistr pe zaou ouzhpenn a vefe bet mat! War a seblant e oa ivez ali pevarlagad un tamm 😉\nSantet e vez mat avat plijadur a skrivagner hag e zoujañs evit sevenadur an Dogoned ha Mali dre vras. Ur blijadur eo mont da veajiñ a-bell vro evel-se!\nRomant bet skrivet gant Paskal Hervio. Embannet gant Keit Vimp Bev d’an 13 a viz Du 2012.\nThis entry was posted on Ebrel 13, 2015 at 11:17 am and is filed under Levrioù with tags beajiñ, familh, skolaj.\tYou can follow any responses to this entry through the RSS 2.0 feed. You can leave a response, or trackback from your own site.


Merceditas Valdés - Wikipedia\nMerceditas Valdés er bloavezhioù 1950\nMerceditas Valdés pe Mercedes Valdés Granit (24 a viz Gwengolo 1922 – 13 a viz Mezheven 1996), a oa ur ganerez kuban hag a gane kanaouennoù eus an doare afrokuban. Ganet e oa e Cayo Hueso, Centro Habana e 1922. He zad Ángel Valdés, anavezet evel Angelito "El Dichoso", a oa soner e laz Ignacio Piñeiro, Los Roncos. Leanez e voe da gentañ gant an Hermanas Oblatas de la Providencia.\nEn 1949 e voe an hini gentañ eus ar santería a voe enrollet he c'hanaouennoù. E deroù ar bloavezhioù 1960 e reas hec'h albom kentañ, pa oa bet nevez broadelaet en enrollañ pladennoù gant ar gouarnamant dispac'hel. Peuzankouaet e oa pa reas pladennoù en-dro er bloavezhioù 1980 gant arzourien evel Frank Emilio Flynn hag al laz rumba Yoruba Andabo.\nHe c'hlevout a reer ivez er bladenn Spirits of Havana, gant ar Ganadianez Jane Bunnett. Kanañ a zalc'has d'ober betek he marv e 1996.\nAdtapet diwar « https://br.wikipedia.org/w/index.php?title=Merceditas_Valdés&oldid=1823758 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/244 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/244\nACTOU AN EBESTEL, VI.\nha kasset da netra. (37) Goude hennes, en amzer ma oat o sevel an niver euz ar bobl, e savaz Judas, ar C’halilead, pehini a dennaz kalz a bobl var he lerc’h ; mes he-man ive a oe lazet, hag ar re holl ho doa credet anezhan a oe dispartiet. (38) Breman eta e lavaran deoc’h : Ne glaskit ken affer ouz an dud-se, mes laoskit anezhe da vale ; rag mar d’eo euz an dud e teu ar pez a glaskont, pe ar pez a reont, kasset e vezo da netra ; (39) mes mar deu kement-se euz a Zoue, na hellit ket hen diskar ; ha diwallit ne vez kavet e vec’h bet oc’h ober brezel da Zoue.\n(40) Hag e oent euz he ali, ha goude beza galvet an ebestel, ha beza lakeat ho skourjeza, e tifenjont outhe komz en hano Jesus ; hag e loaskjont anezhe. (41) Ar re-man eta a ieaz kuit a-zirag ar Sanhedrin, leun a joa abalamour ma oant bet kavet dign da zoufr dismegans evit an hano a Jesus. (42) Ha na ehanent ket bemdez da gelen ha da brezeg Jesus-Christ, ebarz an templ hag euz an eil ti d’egile.\nEN amzer-ze, evel ma creske an niver euz an diskibien, e savaz trouz e-touez ar Greked a-enep an Hebreed, abalamour ma tremenet heb rei gant aked ho lod d’ho intanvezed er pe a vije distribuet bemdez. (2) Rag-se an daouzec abostol a c’halvaz assambles ar foul euz an diskibien, hag a lavaraz dezhe : N’e ket deread deomp leuskel a-gostez ger Doue, evit servicha ouz an taoliou. (3) Choazit eta, breudeur, seiz den en ho touez, tud a vrud-vad, leun euz ar Spered-Santel hag a furnez, evit ma lakaimp anezhe er garg-se. (4) Evidomp-ni a gendalc’ho d’en em rei d’ar beden ha da zervich ar ger.\n(5) Ar c’homzou-ze a blijaz d’an holl assamble ; hag e choazjont Stefan, den leun a feiz hag euz ar Spered-Santel, ha Philip, ha Procor, ha Nicanor, ha Timon, ha Parmenas ha Nicolas, eur prozelit euz a Antiokia ; (6) hag ho frezantjont d’an ebestel, pere, goude beza pedet, a astennaz varnezhe ho daouarn.\n(7) Ha ger Doue a rede, hag an niver euz an diskibien a greske kalz en Jerusalem. Hag eun niver braz euz ar veleien a zente ouz ar feiz.\n(8) Hogen, Stefan, leun a feiz. hag a nerz, a rea burzudou ha miraclou braz e-touez ar bobl. (9) Mes darn euz ar sina-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/244&oldid=125353 »


Klodomir - Wikipedia\nE ruz, rouantelezh Klodomir e 511\nKlodomir (war-dro 495 - 25 a viz Even 524) a voe roue ar Franked, asambles gant e vreudeur, eus 511 da 524.\nMab e oa da Hlodwig Iañ ha da Glotilde. Pa varvas e dad e 511 e voe rannet rouantelezh ar Franked etrezañ ha tri mab all Hlodwig : Thierry Iañ, Childebert Iañ ha Klotar Iañ. Roet e voe rouantelezh Orleañs da Glodomir.\nDimeziñ a reas gant Guntheuca, merc'h-vihan ar priñs burgond Godegisel, war-dro 517. Lazhet e voe e-pad ar brezel ouzh ar Vurgonded d'ar 25 a viz Even 524. Nebeut goude e voe lazhet e daou vab gant Klotar ha Childebert ha rannet rouantelezh Orleañs etreze.\nUn trede mab dezhañ, Klodoald, a dec'has kuit ha mont da vanac'h. Anvet e voe da sant gant an iliz katolik, hag e anv a gaver el lec'hanv en anv Saint-Cloud.\nAdtapet diwar « https://br.wikipedia.org/w/index.php?title=Klodomir&oldid=1662775 »\nKemmoù diwezhañ degaset d'ar bajenn-mañ d'an 16 Gwe 2015, da 12:59.


Kaozeal:Kornichon — Wikipedia\nGwir eo, n'eo ket difennet kenlabourat (evit se eo graet ar genlabourerien) war pennad ebet ... nemet ouzh lod, e-barzh pennadoù krouet ganto, evel Kristina Danmark. Bianchi-Bihan 17 Gwe 2011 da 19:41 (UTC)\nc'hwervelled[kemmañ ar vammenn]\nTennet em eus an anv c'hwervelled da c'hortoz abalamour ma ne anavezan dave ebet. An danvez a oa "Ar c'hornichon, pe c'hwervelled, pe c'hoazh kokombrez-bihan"--Kadwalan 12 Her 2011 da 20:23 (UTC)\nNe'm eus ket gwelet e oa bet tennet, lakaet em eus un goulenn daveoù. Ma n'eus respont ebet e vo gallet lemel kuit a-benn un toulladig devezhioù. N'eus forzh penaos, blaz an ijinadenn a zo gant ar "c'hwervelled"-se, ha gwall souezhus eo an dibenn -ed evit legumaj.--Trec'hlid mitonet 13 Her 2011 da 08:17 (UTC)\nUn tamm faltazi, ha n'emañ ket e lec'h er pennad. Bianchi-Bihan 13 Her 2011 da 08:31 (UTC)\nC'hwervell (c'hwervelled el liester) : conichon. Yann-Baol an Noalleg, Geriadur ar Geginouriezh, Preder, 2011, p. 22.--Gwendal 1 Du 2011 da 18:25 (UTC)\nIjinet gant an oberour moarvat: ha distaget penaos gantañ? N'eus nemet lakaat evel notenn er pennad gant an daveenn. Bianchi-Bihan 1 Du 2011 da 18:35 (UTC)\nkorbronnig(où) gant freelang.com.--Gwendal 1 Du 2011 da 18:32 (UTC)\nUr farsadenn. Bianchi-Bihan 1 Du 2011 da 18:35 (UTC) Meneget aze: http://br.wikipedia.org/wiki/Wikipedia:Kumuniezh/An_davarn/sizhunvezh_37,_bloaz_2011#Kornichon... Bianchi-Bihan 1 Du 2011 da 18:52 (UTC)\n«C'hwervell (c'hwervelled el liester)» e-barzh ul levr nevez-embannet? Un dibenn -ed evit legumaj? Chom a ran digompren.--Trec'hlid mitonet 1 Du 2011 da 20:30 (UTC)\nAdtapet diwar « https://br.wikipedia.org/w/index.php?title=Kaozeal:Kornichon&oldid=1090484 »\nKemmoù diwezhañ degaset d'ar bajenn-mañ d'an 1 Du 2011, da 20:30.


Edward James Olmos e 2009\n24 a viz C'hwevrer 1947\nLos Angeles, California, Stadoù-Unanet Amerika\nWilliam Adama Battlestar Galactica (2004-2012)\ndetektiv Gaff e Blade Runner\nMartin "Marty" Castillo er stirad Miami Vice\nEdward James Olmos (anv badez Edward Olmos) ganet d'ar 24 a viz C'hwevrer 1947 a zo un aktour hag ur sevener filmoù ha skinwel amerikan. Brudet eo dreist-holl evit roll William Adama er stirad skinwel adsavet Battlestar Galactica, hini al letanant Martin "Marty" Castillo er stirad Miami Vice, ar c'helenner Jaime Escalante e Stand and Deliver, ar penn familh Abraham Quintanilla, Jr. er film Selena, an detektiv Gaff e Blade Runner. E 1988, Olmos a oa bet anvet evit un Academy Award evel gwellañ aktour en ur rol pennañ evit ar film Stand and Deliver.\nEdward James Olmos a zo ganet e Los Angeles, Kalifornia, lec'h ma vevas e holl vugaleaj. Mab eo da Eleanor Huizar ha Pedro Olmos. Ur familh paour e oa, an tad a oa rediet da gaout div vicher evit krakvevañ, o vezañ souder ha paotr al lizhiri.\n↑ (en) Lec'hienn http://ethnicelebs.com/ fichenn Edward James Olmos\nAdtapet diwar « https://br.wikipedia.org/w/index.php?title=Edward_James_Olmos&oldid=1857129 »\nDernière modification le 19 Du 2019, à 19:27\nKemmoù diwezhañ degaset d'ar bajenn-mañ d'an 19 Du 2019, da 19:27.


Pajenn:Pompery - Quelennou var labour pe gonnidegues an douar, 1851.djvu/200 - Wikimammenn\nPajenn:Pompery - Quelennou var labour pe gonnidegues an douar, 1851.djvu/200\nclasquet, ar verzapla ; cetu trevoalc’h evit ancha mad hor gonnideien er poënt-zé.\nvizé casset é langonnet calz quézec juguellou doc’h ar ré vella, é teufemp buan dober eur ouen quézec labour scân, envel an eil ré doc’h ar réal ha quendalc’hus ; lec’h bremâ ar vescadurez gât quézec a bep seurt ouen en deus digasset quement a zizurz ac a zisméganz é touez ar c’hézec breiz, ma nouier quet mui pénaos hô annaout. Coulscoudé, daoust dar c’hémescadures gred dré marc’hou divroet a bep seurt, quenderc’hel a ra ar oen côz é c’hiz quenta dreist-ol, evel a veller avoalc’h en oc’h valé er foariou. An dra-mâ a ziscoez pé quer crê ez eo nerz ar boétach ac ar vro var doaré ar c’hezec e bep lec’h. Ar c’hézec red pé anter-ouen a réont bremâ tec’hi doc’h out-hô abalamour né plijont quet dar vaguérien ; couscoudé neus nemet tigas marc’hou envel dhor ré-ni, é doaré hô guellad ha roei gonnidégues dan tieien, ha lec’h\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/200&oldid=141411 »


Sarvāṅgāsana - Wikipedia\nSarvāṅgāsana pe stumm ar c'horf a-bezh\nSarvāṅgāsana (Devanāgarī: सर्वाङ्गासन), pe stumm ar c'horf a-bezh, a zo ur stumm yoga eus ar re bouezusañ. Kar-tost eo d'ar stumm Śīrṣāsana harpet ouzh kern ar penn, met ne vac'h ket ar melloù-gouzoug.\nDont a ra an termen eus sarvāṅga a dalv "ar c'horf a-bezh" e sañskriteg .(ger-evit-ger : "an holl izili")\n1 Ar stumm\nGourvezet war ar c'hein gant an divrec'h a-hed ar c'horf e saver goustadik an treid ha al lodenn izelañ eus ar c'horf bras e doare ma vo douget pouez ar c'horf gant ar penn, ar chouk hag an divrec'h. Troet eo ar selloù ouzh ar bizied-treid hag a-eeun emañ ar penn gant linenn greiz ar c'horf.\nEn Haṭha Yoga eo gwell pleustriñ a-gammedoù dre greskiñ padelezh ar stummoù un tammig bemdez. Aliet e vez sevel en e sav goude div vunutenn gourvezet war ar c'hein, evit dasparzh ar gwad.\nGant sādhu-ed ar c'h-kumbhamelā en India, anezho yogied akuit, e vez dalc'het ar stumm e-pad teir eur. Unan yac'h ha boaz ouzh Sarvāṅgāsana a c'hell mont betek un eur pe un eur hanter.\nGounidoù[kemmañ | kemmañ ar vammenn]\nEr Yogatattva Upaniṣad e c'heller lenn :\n« […] Evit a sell ouzh Sarvāṅgāsana\ne plij d'an diskibled akuit\nrak diwall a ra diouzh meur a gleñved\na gorf hag a spered ;\n[…] e tri miz,\ne steuzio kuit roufennoù ha blev gris,\nha mar pleustrer Sarvāṅgāsana\ne-pad teir eur bemdez,\nne varvor ket. […] »\n— Yogatattva Upaniṣad, (122, … ,125)\nUr studiadenn diwar-benn Sarvāṅgāsana war www.centrejaya.com\nVideo eus Sarvāṅgāsana\nAdtapet diwar « https://br.wikipedia.org/w/index.php?title=Sarvāṅgāsana&oldid=1471946 »\nKemmoù diwezhañ degaset d'ar bajenn-mañ d'an 4 Ebr 2013, da 18:43.


tabouret pliant de bar – snowify.me\nBy snowify on Monday, June 18, 2018\ntabouret pliant de bar tabouret pliant aclegant noir tabouret de bar pliable pas chere.\ntabouret pliant de bar related post tabouret de bar pliable pas cher.\ntabouret pliant de bar accueil tabouret pliant basic noir 30x45x30cm e mail tabouret de bar pliants pas cher.\ntabouret pliant de bar tabouret pliant pactronille lampion tabouret pliant de bar conforama.\ntabouret pliant de bar chaise bar fly good chaise with ikea tabouret pliant chaise bar rouge fly tabouret de bar pliant but.\ntabouret pliant de bar franklin tabouret de bar a dossier pliant tabouret pliant pour bar.\ntabouret pliant de bar tabouret de cuisine unique stock tabouret bar pliant ikea affordable ikea tabourets bar with ikea tabouret pliant de bar pas cher.\ntabouret pliant de bar best petit tabouret ikea faberk maison design ikea tabouret de bar pliant petit tabouret pliant ikea with tabouret de bar ikea pliant tabouret pliant de bar pas cher.\ntabouret pliant de bar tabouret de bar conforama chaise bar but bar pliant latest bar pliant chaise tabouret de bar tabouret de bar tabouret pliant pour bar.\ntabouret pliant de bar fabulous cool beautiful tabouret de bar pliant conforama nimes with tabouret bar conforama with tabouret de bar pliant fly with tabouret de bar pliant fly tabouret de bar pliant.\ntabouret pliant de bar tabouret pliant hello mademoiselle rose tabourets de bar pliant ikea.\ntabouret pliant de bar tabouret pliant blanc tabouret de bar pliant blanc tabouret pliant bois blanc tabouret pliant de bar conforama.\ntabouret pliant de bar chaise bar pliable tabouret pliant tabouret de bar pliant but.\ntabouret pliant de bar tabouret pliant assise en bois marron tabouret de bar pliant but.\ntabouret pliant de bar chaise bar but amazing tabouret haut pliant tabouret de bar pliant cm tabouret de bar pliant tabouret de bar pliant but.\ntabouret pliant de bar elegant cool tabouret de bar auchan nantes grande tabouret pliant camping de bar ikea ingolf avec dossier with petit tabouret pliant ikea with tabourets bar tabouret pliant de b.\ntabouret pliant de bar tabouret pliant ocean lafuma tabouret pliable de bar.\ntabouret pliant de bar ikea tabourets bar tabouret bar pliable ikea chaise bar best tabouret de bar pliant pas cher ikea tabourets bar tabouret pliant de bar conforama.\ntabouret pliant de bar best great affordable tabouret de bar bleu u avignon tabouret de bar bleu avignon murale with tabouret pliant but with tabouret de bar ikea ingolf with tabouret de bar pliant fl.\ntabouret pliant de bar tabouret snack contemporain pliant en mactal et synthactique ophaclie 2 tabouret de bar pliant but.\ntabouret pliant de bar excellent chaises bar chaises bar ikea beautiful gallery of franklin tabouret de bar dossier pliant cm ikea with ikea tabouret de bar pliant with chaises de tabouret de bar plia.\ntabouret pliant de bar tabouret bar pliant ikea top amazing chaise en bois ikea with ikea chaise pliante tabouret bar with ikea tabourets de bar tabourets de bar pliant ikea.\ntabouret pliant de bar best tabouret bar pliant ikea meuble rangement bureau ikea tabouret de bar pliant ikea tabouret bar tabouret bar pliant ikea with tabourets de bar ikea tabouret de bar pliant ta.\ntabouret pliant de bar tabouret pliant pour bar.\ntabouret pliant de bar chaises bar ikea amazing chaise bar pliante beautiful ikea tabouret cuisine fabulous hauteur tabouret fauteuil de chaises bar ikea tabourets tabouret de bar pliant ikea.\ntabouret pliant de bar free tabouret de bar pliable cool mobilier maison tabouret de bar pliant pour tabouret bar pliant with tabouret de bar pliable tabouret pliant with ikea tabouret de bar pliant b.\ntabouret pliant de bar chaise de bar tolix https wwwlecedrerougecom media catalog product cache 1 image 479x 9df78eab33525d08d6e5fb8d27136e95 t a tabouret tabouret de bar pliants pas cher.


C'hoariva • Ar Vro Bagan\nC'hoariva, teatr brezhonek\nWar al leurennoù\nRoll ar festivalio�\nRoll an aozerien\nTro Breizh ar C'hoariva\nRoll ar strollado�\nChoariva war ar prim - Théâtre d'improvisation\nTeatr Brezhoneg War Raok\nTeatr Penn ar Bed\nSavet e oa bet ar strollad c’hoariva Ar Vro Bagan e 1973 e-barzh ur gevredigezh( 1901) oa bet krouet e 1965 evit kas yezh ha sevenadur Breizh war-raok. Tud a-vicher zo enni (seizh den gopret da vat ha kalz arzourien krog-diskrog) hag un toullad c’hoarierien a-youl-vat. Labourat a ra AVB e brezhoneg hag e galleg er skolioù, aozañ a ra stajoù evit ar vugale hag an dud deuet ha sevel a ra pezhioù-c’hoari evit ar re yaouank, evit ar re vras hag abadennoù « Tan ha Kurun » en hañv. Kenlabourat a ra AVB gant kevredigezhioù sevenadurel Breizh ha strolladoù c’hoariva all e brezhoneg hag e galleg evit sevel pezhioù-c’hoari asambles : Johniged an Hilda, Buhez Sant Erwan, 400 vloaz Kalvar Plougastell, Reuz’n Roll e Landerne, Gwrac’h Enez al Loc’h, kontadennoù ha c’hoariva Fañch an Uhel. Pezhio� da welet\nUr pezh-c’hoari skrivet e brezhoneg hag e galleg gant Goulc’han Kervella, Gant sikour :Angèle Jacq (« Le voyage de Jabel » - « Frankiz-Liberté-Fahafana »), Raharimanana (Madagascar,1947), Paul Meriau (Mizab), Xavier grall (Africa Blues), Gustave Jourdren, Albert Abgrall, Désiré Camus, Yves Le Vourc’h, Claude Henaff, Yann-Vadezour Lagadec, Claude Guiavarc’h, Naïg Rozmor, Aimée Cesaire, Hervé Peaudecerf ha kalz testou hag istorourien all.E 1959, ur Breizhad yaouank o tispartiañ diouzh e vuiañ karet hag e vamm evit mont d’an Aljeri d’ober « brezel » (lakaat an urzh vat da ren).Erru merc’hed all, en ur vandenn, da gemer perzh e glac’har an div vaouez. Margodennoù zo ganto, pephini anezho o vezañ ur soudard breizhat eus ur brezel bennak.Emaint o vont da gontañ planedenn pephini anezho.Brezel 1870 (Kamp Conlie), Brezel 14 (Ar soudard Laurent fuzuliet), Emsav Madagascar (1947), Brezel Indez-Sina (1945-1954), Brezel Aljeria (1954-1962)Peseurt buhez o deus bet ar soudarded vreizhat ?Peseurt daremprejoù o deus bet gant ar pobloù all ?Peseurt soñj diwar-benn ar brezelioù-se ?Peseurt soñj e-keñver Breizh ? Komz a reer kalz eus pobloù trevadennet gant Bro-C’hall, eus gwirioù an dud hag ar pobloù, eus ar peoc’h hag an doujañs.\nMatilin an Dall, talabarder, ha Yann ar Chapel, biniaouer, a zo bet pedet en ur friko e- kreiz ar Menez Are. Spont a zo o ren er vro ; ur bugelig a zo bet laeret gant ur bleiz ha kaset gantañ en ur c’hoad bras. Pa zegouez an daou soner war leur gêr ar bourk emañ ar chaseourien o vont war glask ar bleiz hag ar c’hrouadur. Daoust da se ez a an eured hag ar friko en dro. Matilin ha Yann a ambroug an daou zen nevez en iliz hag e lakont tud an eured da zañsal a-hed an devezh betek an noz.Deuet eo ar poent da vont d’ar gêr war o c’hiz. Erru eo ar chaseourien endro d’ar bourk. Kazeg o deus graet. A-bell e klever ar bleiz o yudal. Yann ar Chapel a grog aon ennañ, ne fell ket dezhañ mont a-dreuz ar c’hoad gant e vignon. Gwelloc’h gantañ ober an dro vras.Ha dao Matilin e-unan etre ar gwez uhel. N’eo ket ur c’hener, n’en deus ket aon rak ar bleiz. Siwazh dezhañ, kouezhañ a ra en un toull don, toull ar bleiz graet gant ar chaseourien. En deñvalijenn e wel daou lagad evel etivi tan o lugerniñ hag ur vouezh spouronus o yudal. Ar bleiz eo. Penaos tec’het kuit ? Ne c’hell ket mont er maez eus an toull. Kregiñ a ra en e vombard ha seniñ. Pellaat a ra ar bleiz spontet mik. Pa rank chom a-sav gant berr alan e tosta ar bleiz adarre en ur yudal. Ha pan noz evel se. Da darzh an deiz emañ marv ar bleiz gant ar spont ha skuizh maro ar soner.\nAr Folgoad Teñvalijenn ha sklerijenn-800 kantved a istor\nIstor penniliz ar Folgoad e seizh taolenn. An abadenn leurennaozañ-mañ zo leurennet gant Goulc'han Kervella. Bodañ a ra 100 komedian ha tud a youl vat, 50 kaner ha dañser. Armorica - Breizh\nPenaos e voe savet Breizh, setu pezh-c’hoari Tan ha Kurun nevez Ar Vro Bagan. Teir lodenn az aio d’ober an abadenn-se : Arvorig ar Gelted o tont da vezañ Arvorig ar Romaned. Arvorig ar Romaned o tont da vezañ Breizh, da heul ar Vretoned divroet eus o enez betek Bro Arvorig. Breizh dindan beli ar Franked o tont da vezañ Rouantelez Breizh dieub, da heul emgannoù Nominoe hag e vab Erispoe.\nUn abadenn c’hoariva, kan ha sonerezh. C’hoarierien, sonerien ha kanerien o kontañ buhez hag oberennoù Milig ar skañv-Glenmor. War ar skramm-sinema e weler poltriji ha pennadoù filmoù. Piv oa Glenmor ? Penaos eo deut da vezañ un emsaver breizhat ? Ar bloavezhioù kentañ « o fritañ laou » asambles gant al livour Alan an Nost. Penaos en doa graet anaoudegezh gant Xavier Grall e Lokireg. Xavier Grall ha Glenmor gant an anvioù Arzel ha Glen daou haroz « Ar Fest-Noz » (Fête de Nuit) X. Grall. Penaos e voe savet ar gelaouenn La Nation Bretonne ganto. Maro Xavier Grall e 1982. Glenmor ha Fanch Bernard o vont da ganañ da Vro-Savoie. Glenmor ha Leo Ferre o kanañ e 1972. Glenmor e Bobino. Katell ha Glenmor. Glenmor o chom a-sav da ganañ evit gellout skrivañ romantoù. Glenmor er beurbadelezh. Klevet a reer meur a ganaouenn savet gantañ (Le Retour, Larmes d’un copain, 20 ans déjà, il se fit âne, Viviana, O Keltia, Groñvel, War hent Ker Dundee, D’un ugent a viz Gwengolo,...). Skrivet gant Goulc’han Kervella gant skoazell Katell, Fanch Bernard, Herve ar Borgn, Andre Le Pape, Jean-François Kervern, Alain Le Nost... C’hoariet gant Nikol ar Vourc’h, Bob Simon, Yann-Edern Jourdan, Goulc’han Kervella (Ar Vro Bagan). Sonet gant Patrick Audouin, Xavier Le Comte, Pol ha Herve Kefeleant – Triskell, Fanch Bernard, Jean-Charles Huitorel, Pierre Thebault. Kanet gant Andrea ar Gouilh, Clarisse Lavanant, Yvon Etienne ha Gweltaz ar Fur. Prezegenn\nMirdi Breizh a zegemero en dro Goulc'han Kervella ur bloaz goude an arvest Divroa. Ar c'homedian ha leurenner a ren Strollad Ar Vro Bagan. Abaoe 1974 e labour ar strollad war an teatr amatour brezhonek. Un taol kaer eo gant 40 arvest krouet. Goulc'han Kervella a lako ac'hanomp da zizoloiñ an teatr e brezhoneg abaoe e c'hanedigezh betek-henn. Ar gêr vras\nUr c’haner o vevañ en un doare reuzeudik-kenañ en ur gêr vras ; deut oa di da gaout\nbara da zebriñ hag ur vuhez welloc’h. En em gavour a ra gant ur plac’h yaouank\ntec’het kuit eus he bro abalamour d’ar brezel. Di baper eo, klask a zo warni. Eskemm a raint o sevenadurioù, o yezhoù, o istor. Ar c’haner, araok mervel, a zesko d’ar plac’h yaouank e arz.\nTregont vloaz zo eo dimezet Ivona\nPennek gant Sezni Lagadeg. Pedet o deus mignoned da goaniañ ganto.\nBremañ emaint o vont da zañsal hag evañ chopinadoù da geñver ar\nfest-noz. Dont a ra da soñj dezho penaos o doa graet anaoudegezh,\npenaos oant bet eureujet, peseurt buhez o deus bevet asambles. Gwelet vez pennadoù eus\npezhioù-c’hoari, klevet kanaouennoù hag istorioù farsus. C'hoariet gant un daouzek aktour ha\nkaner. Skrivet gant Goulc'han Kervella. Al labous hag ar pesketour\nWar un enezenn vihan, ez eus ur\npesketaer o chom. Doujañ ha diwall an natur a ra. Un drovezh e pak\nul labous bet kouezhet e-touez mazout an Erika. Digemer anezhañ hag\ne louzaouiñ a ra. Tamm ha tamm e pare a drugarez d’ar pesketaer.\nHemañ a zesk dezhañ espern madoù an douar ha difenn ar mor diouzh\nal loustoni, ar saotradur. Pa dremen e dud dreist an enezenn, d’an\ndistro diouzh o goañvezh, eo pare da vat. Mat a ra kuit en dro\nAl labour-skol a c’hello bezañ graet\ndiwar-benn an endro hag an natur.\nE-pad pell amzer ez\neus bet aet kalz a Vretoned kuit eus o bro war lerc’h o bara, evit\nkaout ur vuhez welloc’h evito hag o bugale.\nE lodenn gentañ ar\npezh-c’hoari e weler an divroadegoù renket etrezek mengleuzioù\nTrelaze e-kichen Angers, Bro Arc’hantina, Kanada, Kreisteiz\nBro-C’hall, Pariz ha war dro... Etre dibenn an XIX vet kantved ha\nkreiz an XX vet. N’o deus ket bet kavet bep tro an eürusted edont\nE hanter gentañ an XX\nvet kantved e teu estrenien da glask labour da Vreizh, lod all da\nglask repu dirak ar brezelioù hag ar faksourien. Evel se e weler\nItalianed e mengleuzioù an Uhelgoad, ha Spagnoliz e Plougasnou.\nWar-lerc’h ar brezel\n40, e klasker krouiñ labour e Breizh (Celib, MOB...), padal e\nkendalc’h ar Vretoned da zivroañ. Amañ e weler anezho er Stadoù\nUnanet, e New-York, e Montreal. Bro Pariz a sach tud atao, Bretoned\nha divroidi all eus ar bed.\nLod eus ar Vretoned a\nzistro d’o bro, da zont war o leve... Lod all abalamour ez eus deut\nskiant dezho e oant Bretoned (dre labour Alan Stivell ha reoù\nDont a ra estrenien da\nVreizh e-giz e pep lec’h en Europa. A bep bro. Klevet o deus ano\neus Europa, an Eldorado nevez. Da echuiñ ar pezh e\nweler tri istor m’o deus ar Vretoned roet bod da dud diavaez-bro a\noa o kuzhat : repuidi Bro-Euskadi, Sakinat Amiralieva hag he merc’h\nPatimat ha labourerien ar Mali e Montfort ‘kichen Roazhon.\nEvel Antigon e\nBro-Hellaz eo bet savet ar Vretoned a-enep “lezenn ar Roue”, evit\ndifenn tud divro ha dibaper.\nAr yarig wenn, Ar mevel laer, ar c'hlasker-bara en arbel, O vont\npoazhañ ur yar ? Jakez Kroc’hen ha Gwilhou Vihan n’int ket\nkustum da aozañ boued. Patra reoc’h, pa ne vez ket ar merc’hed\ner gêr !\na c’hwez vat a zo gant ar frouezh ! Entremar eo ar mevel da\nzrebiñ anezho e-lec’h sentiñ d’e vestr.\nc’hlasker-bara en arbel Pelec’h\nklask lojeiz er goañv pa vez yen-sklas an amzer. Ar\nc’hlasker-bara-mañ en deus kavet ur plas mat e ti daou vondian. O\nvont da welet ur pezh-c’hoari\nabadenn evit mont da sellet ouzh Ar Vro Bagan er C’hwartz mar plij.\nPeseurt dilhad lakaat hag all… Pezhioù C'hoari farsus\n"Ar Mevel-laer", "Ur C'hlasker bara en arbel",\n"O vont da welet ur pezh-c'hoari" "Kig ha fars".\nAn Tenner Dent-Ar Mevel Laer-Ar C'hlasker Bara en Arbel\nLeurennet gant Goulc'han Kervella diwar fablio ar grenn-amzer.\nE 1991 eo bet savet Ar Basion Vras gant strollad Ar Vro Bagan, c’hoariva ha sonerezh kemmesket enni. Gant misterioù ar grenn-Amzer, c’hoariva poblek Breizh hag ar c’halvarioù eo bet levezonet ar pezh-c’hoari. Eno e kaver roud eus poanioù kriz ha maro Jesus Krist. Perles de Banquiers\nDiwar Levr Hervé Lossec.\nIstorioù fentus dastumet digant trevidig ar bankoù e Breizh.\nAr Bazhvalan, An div Glujar, Ti ar Barner\nAR BAZHVALAN : Skrivet gant an tregeriad Jarl Priel (1885 - 1965)\nFañch, paotr yaouank kozh a vev en dienez, asambles gant Jobenn, ur vaouez kozh a gustum kempenn an ti. Ha pa sav en e benn ar soñj dimeziñ e c'houlenn diouzhtu sikour digant Maïvon, bazhvalan diouzh he micher. Setu-hi oc'h en em gaout, keloù mat ganti...\nAN DIV GLUJAR : Ur farserezh deus ar grenn-amzer, diwar memes seurt hag " E-kichen ar poull ". Ur pezh da lakaat an dud da c'hoarzhin (glas a-wechoù ! ) diwar goust an holl ! Hag amañ ez eo diwar-goust un drol a diegezh 'vimp o c'hoarzhin. Soñjit 'ta : ur chaseer hegredik ha taer, ur manac'h gwall droet ouzh ar merc'hed hag ur bikez fin ha lipous ! TI AR BARNER :Skrivet gant ar spagnolad Alejandro Casona. Ur farserezh skrivet diwar ur c'hiz kozh deus amzer an inkizision e Bro-Spagn. Ar C'horrejidor ha grecher al lez-varn a zo o paouez ober friko bras p'en em gav ur chaseer, ur miliner, ur c'hemener hag ul leanez, trouz bras ganto hag imor en o fenn a-dreñv. An holl anezho war-lerc'h keginer...ar C'horrejidor. Penaos difenn e geginer muiañ karet d'ar C'horrejidor pa sav kemend-all a dud eneptañ ? Ar Vatezh Vihan-An Tenner Dent-Ar Palenn etre daou\nAR VATEZH VIHAN : Ur gomedienn skrivet gant Jarl Priel Ar mestr Fulub ar\nC’horr, ur c’houer a 50 vloaz, intañv anezhañ abaoe\npell zo, a gar e vatezh vihan. Karout a rafe he c’hemer da bried. E\nvab, Herri, ur paotr yaouank a 20 vloaz a gar Mona ivez. Gant pehini\nanezho ez aio ar plac’h yaouank’mit-hu. AR PALLENN ETRE DAOU, skrivet gant\nG.Kervella diwar ur fablennig deus ar grenn-amzer.\nUn tad en deus lakaet e vab da eureujiñ\ngant ur plac’h yaouank troet gant an arc’hant. E holl beadra en\ndeus roet d’an daou bried yaouank. Chom a ra da vevañ ganto… AN TENNER DENT\nKlañv eo Gwilhou gant ar boan-dent. Dont a\nra da di an Tenner-dent gant e vignon Jakez Kroc’hen. N’eo ket\nBag an Ankou\nTan ha Kurun krouet e 2008, diwar oberenn Pierre Mac Orlan.\nLoeiz Benig, 14 vloaz, n'en deus mui na tad na mamm. Dont a ra da labourat da di e donton en ostaleri ar C'hi Melen, brud fall warni abalamour d'ar goñvers iskis 'vez graet eno... Ar Roue Ubu\neo an tad Ubu gant e wreg ar vamm Ubu da uhelaat er bed. Drouklazhañ\na ra roue bro-Polonia ha dont da vezañ roue en e lec’h. Ur\nroue laer hag avius, aonik ha gros, skouer ar waskourien, e teu da\nvezañ. Kabestret eo pep frankiz en e vro, gwasket ar bobl ;\ndiskleriañ a ra ar brezel da vro-Rusia…\nAr Roue UBU a zo troet\ndiwar oberenn Alfred Jarry « UBU-Roi » skrivet\ngant Alfred Jarry. Piv oa Alfred Jarry ?\nGanet e oa bet e Kêr-Laval e 1873. Genidik eus Hedée\nnepell eus Roazhon oa e vamm. E Sant-Brieg hag e Roazhon en deus\ngraet Jarry e studioù. E lise Roazhon eo en deus kroget da\nskrivañ e-bezh-c’hoari brudet bras UBU-Roi o kemeret unan\neus e gelennerien da skouer.\nUr freuz bras a voe e\nPariz d’an 10 a viz mae 1896 pa voe displeget ar pezh evit ar wech\nkentañ. Ur pezh dispac’hel oa, disheñvel-krenn diouzh\npep pezh a oa bet krivet en e raok. Pismigañ a ra ar galloud,\nar brezel, ar relijion… Evelse ez eo chomet UBU-Roue ur\npezh-c’hoari eus an amzer a-vremañ.\nDiwar ur gontadenn skrivet gant Rotman eo bet savet ar pezh-c'hoari Lizig. Ha ma vefe Lizig ur baotrezig vihan ha n'eo ket ur gorriganez ?\nUr gorriganez eo Lizig. Bevañ a ra gant he kerent er c'hoad. Un deizh e kouezhas diouzh ur wezenn war an douar. En em gav a ra bac'het e ti ar c'houadour.\nDieubet, e za gant he hent 'benn adkavout he dud, en ur dremen ti ar vamm logodenn, ar c'hoz hag ar gweskleñv betek ar Roue Barv-Hir... Fest ar pimoc'h\nUn devezh hag un nozvezh en ur gigerezh naet ha kempenn. An tad, ar vamm, ar mevel yaouank, ar vatezh hag ar mab… Ar mab !\nTroet diwar pezh-c’hoari Tilly.\nSpered an tour tan\nGwechall e oa ar morhouc’h mestr war ar mor. Sachañ a rae ar bagoù hag al listri war ar reier da lakaat anezho d’ober peñse. Setu ma reas an dud o soñj da sevel un tour-tan evit sklêrijennañ ar mor dañjerus ha diskouez an hent mat d’ar voraerien.\nMont e darempred : Ar Vro Bagan\nDen e karg : Ar Vro BaganT.L. An Hellez29880 Plougerne Pgz : 02 98 04 50 06Pelleier : 02 98 04 60 84arvrobaganorange.frhttp://www.arvrobagan.fr/\nPgz : 06 38 78 35 15 — mont e darempred ganimpwebmaster : zzzazzzfree.fr


Nature Bretagne | Guide touristique, Week end, Vacances | Bretagne Sud Nord\nNag un aod kaer-meurbet eo hini an Aberioù, a reer aod ar mojennoù anezhi ivez. Amañ e teu an dour tre e-barzh an douaroù, ur marzh eo da welet, peadra da chom sabatuet. Bordet eo ar mor glas-pers...\nAl lenn naturel vrasañ er plaenennoù e Frañs eo al Lenn Veur, ha koulskoude ne vez kaoz kazi gwech ebet eus al lec’h dibar-se. Dav eo lavaret eo kuzhet a-dreñv renkennadoù gwez ha korz-dour....\nUr blijadur eo mont da dañva aergelc’h ar porzh bihan dibar-se a-hed ar c’haeoù ma weler bigi pesketa ha bageal luskellet gant ar mor. Evit ober anaoudegezh gant ar mareoù ma rae berzh ar gêr-se...\nUn tour-tan bihan plantet en un tamm lanneg, un ti gwenn war ur beg douar roc’hellek, ur chapel kludet evel ur geder war ur c’hastell-lestr… Mard it da bourmen war aodoù ar C’hab e c’hallot gwelet...\nAr beg-douar roc’hellek-se, ar bonn diwezhañ a-raok mont tre e-barzh Bae Menez-Mikael-ar-Mor, zo ul lec’h arvestiñ a-feson dindan ar seizh avel. Brav-eston eo, ken ez eo, unan eus al ledanañ...\nUr gêr vihan hag a c’hall bezañ souezhus-bras eo Gazilieg. Plijet e vezer o vale er straedoù bleuniet kaer, koulz abalamour d’an tiez kozh ha da labour an artizaned o deus en em staliet eno. E-pad...\nTraezhennoù e-touez ar re gaerañ hag ul lec’h gwarezet ennañ spesadoù laboused e-leizh… Emaoc’h e bro Fouenant, e Kerne. Kemerit un devezh evit gwelet ar Mor Gwenn ha polder Mousterlin. E-pad ar...\nM’emaoc’h o klask ur gêr gouronkañ vrav evit tremen un nebeud devezhioù ez eo e korn-bro Sant-Kast-ar-Gwildoù e tleit chom a-sav a-dra-sur. Eno e c’hoarvez ar gweledva eus begoù-douar, inizi,...\nTraonienn ar Renk zo unan eus aberioù heverkañ Breizh. Ha pa vez dizoloet takadoù ledan da goulz an daere ez eo heñvel a-walc’h al lec’h ouzh ur wazh-vor da goulz ar gourlanv.Talvout a ra ar boan...\nAl lenn naturel vrasañ er plaenennoù e Frañs eo al Lenn Veur, ha koulskoude ne vez kaoz kazi gwech ebet eus al lec’h dibar-se. Dav eo lavaret eo kuzhet a-dreñv renkennadoù gwez ha korz-dour. Hentoù distro a gaso ac’hanoc’h betek ar glad naturel-se hep e bar, ken pinvidik ha Camarga.\nUr blijadur eo mont da dañva aergelc’h ar porzh bihan dibar-se a-hed ar c’haeoù ma weler bigi pesketa ha bageal luskellet gant ar mor. Evit ober anaoudegezh gant ar mareoù ma rae berzh ar gêr-se gant ar mor, n’eus nemet kantren etre an osteloù prevez hag an tiez kozh, eus ar c’hoc’hu-pesked betek an Aod Ouez tiez bras kaer hed-ha-hed ganti.\nAr beg-douar roc’hellek-se, ar bonn diwezhañ a-raok mont tre e-barzh Bae Menez-Mikael-ar-Mor, zo ul lec’h arvestiñ a-feson dindan ar seizh avel. Brav-eston eo, ken ez eo, unan eus al ledanañ gwelioù meur a zo en Il-ha-Gwilen. Talvezout a ra neuze kerzhet ur pennadig en hentoù don da vont betek eno.\nTraonienn ar Renk zo unan eus aberioù heverkañ Breizh. Ha pa vez dizoloet takadoù ledan da goulz an daere ez eo heñvel a-walc’h al lec’h ouzh ur wazh-vor da goulz ar gourlanv.Talvout a ra ar boan da vat mont da vale war ribl ar stêr eus Dinan betek Dinarzh ha Sant-Maloù ! Eno e c’haller gwelet kêriadennoù ha manerioù kaer diouzh doare Sant-Maloù.


Dudioù, diskouezhadegoù, devezhioù "dorioù digor", kendiviz diwar-benn an divyzhegezh, beilhadegoù, nozhvezhioù "cinema", labour kaset war ar glad, raktres war ar gwenojennoù... Studi ha Dudi a gas kalz a raktresoù pe war-eeun, pe en ur genlabourat gant kevredigezhioù all, gant an dilennidi, pe c'hoazh gant tud 'zo. Amañ dindan e kavfet un tañva eus al labour-se...\n- ar raktres war ar gwenojennoù\n- kendiviz ha labourioù kaset war doareoù kelenn an divyezhegezh\nEtre 2007 ha 2014 Studi ha Dudi 'neus labouret evit Emglev Kumunioù Boulvriag evit ur raktres war ar gwenojennoù : gwelaat ar gwenojennoù digoret dija, krouiñ liammoù ha troioù nevez etre ar gwenojennoù-se, lakaat war-wel pinvidigezhioù pep kumun (peulvennoù, stankoù da gannañ, feutennioù, fornioù evit poazhañ bara...), digeriñ gwenojennoù nevez, gwelaat an doareoù da hentchañ an dud...\nBaleadenn sonet e Plijidi - Miz Gwengolo 2007\nD'al Lun 25 ha d'ar Meurzh 26 a viz Here 2010 vo aozet gant Studi ha Dudi evit krouiñ un eil kendiviz war an divyezhegezh evit ma vefe un darvoud e Breizh gouestlet d'an doareoù kelenn evit ar brezhoneg. 150 kelenner bennak a oa en em gavet e 2005 evit eskemm war danvez o vicher, war o doareoù kelenn...\nKaset e vo an aozañ gant Studi ha Dudi ha kenaozet ar c'hendiviz-se gant ur skipailh sturiañ :\nUnvaniezh ar Gelennerien Brezhoneg (U.G.B.) a stroll ar gelennerien a labour gant ar brezhoneg (pe a gelenn brezhoneg) e kement skol zo (Skolioù Diwan, klasoù divyezhek an Deskadurezh Stad, klasoù divyezhek an Deskadurezh Katolik)\nD.A.O. (Deskiñ d'an Oadourien) a vod an aozadurioù kelenn evit an oadourien\nPosubl eo goulenn Aktoù ar C'hendiviz kentañ a zo bet embannet e 2008 gant Studi ha Dudi.\nAktoù ar c'hendiviz 2010\n150 kelenner a oa en em gavet e Plijidi ha Boulvriag d'ar 24 ha d'ar 25 a viz Here 2005 evit 2 devezh eskemm ha stummadur.\nBaleadenn sonet ha kanet - Koad Avaugour - Miz Here 2006\nAn 10 kumun-se a zo tost-tre ouzh koadoù bras Koad Meur hag Avaugour (Kuzul Meur Departamant Aodoù an Arvor a zo perc'henn warne) ha rinier an Trev a dremen e-kichen. Eno e kaver ur gwir binvidigezh a fed Glad ha Natur hag e talv a boan teurel ur sell oute. Amañ dindan e kavfet pajennoù evit reiñ c'hoant deoc'h da dont d'ober baleadennoù :\nPrezegenn Josep Maria Artigal - Plijidi d'ar 24 a viz Here 2005\nProgramm ar C'hendiviz\nd'ar 24 ha d'ar 25 a viz Here 2005\nJosep Maria ARTIGAL (Barcelona - Bro Gatalunia)\nStal-labour « Kelenn d'an Oadourien »\nUn daol-grenn gant dilennidi eus ar vro, eus an Departamant hag ar Rannvro, gant tud e-karg eus ar c'helenn evit ar brezhoneg hag ar sevenadur e-barzh an Deskadurezh Stad.


Buhez ar Sent/1894/Hiasent - Wikimammenn\nBuhez ar Sent/1894/Hiasent\n◄ Joachim Hiasent Agapit ►\nEnn eur erruout e Rom, e rejont anaoudegez gant sant Dominik, hag Eozen a c’houlennaz diganthan raktal misionerien euz he Urs evit ar Pologn. Mes sant Dominik a respountaz n’en doa ket da rei. « — Mar kirit, emezhan, klask d’inn enn ho pro beleien a volonte vad, me a zesko d’ezho beva hervez reolenn va Urs, ha goude beza great menac’h anezho, me ho c’haso du-ze enn dro evel ma’m euz kaset dija meur a hini e leac’h all. »\nEur gouent vraz a oue savet evithan e Krakovii, hag heb dale ar gouent-ma a oue leun a venac’h. Mes n’oa ket aoualc’h d’ar Zant labourat da zavetei eneou he genvroiz ; c’hoant en doa ive da labourat evit silvidigez tud ar broiou all. Mont a reaz he-unan e kostez ann Hanter-Noz da brezeg ar feiz d’ar chismatiked ha d’ar baianed ; sevel a eure kouenchou nevez er Pomeranii, er Prus ha var bord ar mor Baltik ; goudeze ez eaz d’ar Sueed, d’ann Danemark ha d’ar Skos, hag ac’hano e skoaz adarre etrezek ar Rusii. Redet a reaz betek ar Mor Du, ha zoken betek ann Azii hag enezennou ar Gres, hag enn eurzont enn dro e chomas eur pennad e kear Kiovii.\nAdtapet diwar « https://br.wikisource.org/w/index.php?title=Buhez_ar_Sent/1894/Hiasent&oldid=29725 »\nKemmoù diwezhañ degaset d'ar bajenn-mañ d'an 31 Kzu 2011, da 16:17.


Pajenn:Imitation ar Verc’hes Vari.djvu/40 - Wikimammenn\nPajenn:Imitation ar Verc’hes Vari.djvu/40\nC’hui a so refuch ar bec’herien ha souten ar re just ; n’am rebutit qet, ô Guerc’hes ar vadelezussa ! An daëlou em daoulagad, an huanadou em c’halon, leun oll a c’hlac’har, evel ma tlean er besa, souffrit ac’hanon da exposi deoc’h va esomou.\nGoûzout a ran, ô Guerc’hes meurbet eürus ! e zon indign a bep faveur goude qen alies a affeil er pec’het, ha ne allan, nemet dre ho sicour, esperout e ve chelaouet va pheden.\nGuelet a rit ar stad trist e pehini on en em laqeat. An traou hac an dud fall, pere a blich d’am c’halon, a chalm hac e zeceo ac’hanon ; an occasionou am zrein e vaniteou hac e plijaduresou ar bed ; an tan eus va phassionou am dêv evel un derzien ardant. Me a so, evit ar vad hac ar vertus, evel ma zeo al ludu maro evit ar c’hoad, hac en em santout a ran qen accablet dre boues va phec’hejou, ma ne ouisin mancout da goousa e goëlet an abim, nemet c’hui, ô Mari ! a briche va assista ha va sicour.\nAmsao a ran, hac er goûzout a rit, ô Mam Doue ! e zeus momenchou e pere e velan hac e tetestan grevusdet va c’hrimou ; en em broposi a ran memes d’en em amanti ; tachout a ran d’en em sevel goude va lamou er pec’het ; mæs allas ! en eur feçon qer sempl ha qen langourus, ma couesan qerqent em c’henta disursiou.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/40&oldid=113517 »\nKemmoù diwezhañ degaset d'ar bajenn-mañ d'an 2 Gen 2018, da 16:46.


falvezout - Wikeriadur\nSavet diwar fal, ha bezout\nfalvezout /falˈvɵːzut/ verb dic'hour ha verb kreñv eeun (anv-gwan-verb : falvezet) (displegadur)\nI. verb dic'hour\nFalvezout da unan bennak : fellout da unan bennak (dirak un anv-verb pe un islavarenn degaset gant ar rannig-verb e)\n[...], abalamour ma ne falveze ket dezho sentiñ ouzh al lezennoù nevez : [...] — (Lan Inizan, Emgann Kergidu 1, Brest, 1877, eil emb. Al Liamm 1977, p. 11.)\nFalvezout a reas dezho lakat o c'hraban war madoù an Iliz ha war ar veleien. — (Lan Inizan, Emgann Kergidu 1, Brest, 1877, eil emb. Al Liamm 1977, p. 12.)\n[...], abalamour ne falveze ket dezho sentiñ ouzh traoù ken diskiant. — (Lan Inizan, Emgann Kergidu 1, Brest, 1877, eil emb. Al Liamm 1977, p. 14.)\n[...] : ne falveze ket dezhañ e vije skuilhet evitañ berad gwad hini anezho. — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nDoue a falveze dezhañ digoll, [...], ar venec'h eus ar boan o doa [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 34.)\nNe falveze dezhañ debriñ tamm, re veiet oa e stomok. — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\n— [...]: c'houi ne falveze ket d'eoc'h kemeret digan-en an dilez euz va c'harg: [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 65.)\nAn Aoutrou Calvarin, ginidig a Borspoder, a ioa persoun eno, ha ne falvezaz ket d'ezhan kuitaat he barrisioniz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 186.)\nEun dervez, ar prins a glevas anezan adarre hag a falvezas d'ezan gouzout petra a c'hoarie gant e vignon. — (G. MILIN, Gwechall-goz e oa..., Kemper, 1924, p. 9.)\nAn hini yaouanka a falveas d'ean mont da vale bro ; goulenn a eure e ôtre digant e dad. — (Fañch al Lae, Bilzig, Kemper, 1925, p. 116.)\n— « Va merc'h, ha falvezout a rafe deoc'h dimeziñ gant va mab, [...] ? » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 13.)\nPa yaen da bardonañ da Santez-Anna-ar-Palud, e falveze din, kerkent ha degouezhet eno, mont da welout ar mor. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 125.)\nFalvezout un dra bennak da unan bennak\nMarteze te a blijo d'ezan, rak dec'h e falveze d'ezan eur wezenn divalo, ha te evit eur boked, a zo divalo a-walc'h. — (Ivon Krog, Eur Zac'had Marvailhou, Buhez Breiz, Kemper, 1924, p. 19.)\nFalvezout gant unan bennak : fellout da unan bennak (dirak un anv-verb)\nAn Aoutrou Branellec ne falvezaz ket gant-han tec'het kuit; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 215.)\nAr roue a oue glac'haret, mes abalamour d'he le ha d'an dud a ioa ouz he daol, ne falvezas ket ganthan ober displijadur d'ar plac'h yaouank hag e c'hourc'hemennas he rei d'ezhi. — (Yann-Fañch Caer, Ar Pevar Aviel lakeat en unan, Brest, 1904, p. 120.)\nAn aotrou pa glevas kement-se, e-lec'h kemerout difizians eus ar pez a lavared d'ezan, a falvezas gantan, da genta, kas Tremeur, da vale, diwar e dro, [...]. — (G.P., Oferenn ar beleg maro, FEIZ HA BREIZ niv. 12, Kerzu 1929, p. 473.)\nFalvezout ober un dra bennak : youliñ\nHemañ ne falvezas ket gedal. KEAV 327\n(Rouez) Falvezout un dra bennak digant unan bennak : goulenn kaout un dra bennak digant unan bennak\nPa veljont Jesus a-ziabell, an dud-se a ziredas d'he gaout, a stouas hag a grias gant eur vouez crenv : « Petra falvezit diganeomp, Jesus, Mab Doue a zo dreist peb tra ? Ha deut oc'h ama evit hor poania araog an amzer ? » — (Yann-Fañch Caer, Ar Pevar Aviel lakeat en unan, Brest, 1904, p. 108.)\nAdtapet diwar « https://br.wiktionary.org/w/index.php?title=falvezout&oldid=214551 »\nKemmoù diwezhañ degaset d'ar bajenn-mañ d'an 19 Kzu 2015, da 15:01.


Pajenn:Calloch - A Genoux.djvu/229 - Wikimammenn\nPajenn:Calloch - A Genoux.djvu/229\nvañn. Oll en douar, ardro d’ein, e zo goleit a zél marù, dél er bléieu arall, rag er faù-man e zo glas hoah ou fenneu. Droug e ra d’em halon kleùout er gué bras é kouéhel, én um stokein doh en douar, get un trouz hanval doh difronkad ur ramps. Ken nerhus int, ken yañn, ken kaer, faù me hoedeg ! Beta pegours enta, men Doué, e chomo er brezél kri-man de drohein grouiad er vuhé ér hoedeuiér, en tiegèheu, é pep léh ? Un dén, ur ùéen é oed hé nerh, un druhé é ou guélet é kouéhel... Me fenn e lakan é men deuorn, hag eit donet de aukouéhat en dismantreu e rèr aman, chonjal e ran.\nAdtapet diwar « https://br.wikisource.org/w/index.php?title=Pajenn:Calloch_-_A_Genoux.djvu/229&oldid=123499 »


Buhez ar Sent/1894/Kador sant Per e Rom - Wikimammenn\nBuhez ar Sent/1894/Kador sant Per e Rom\n◄ Anton, Abad Kador sant Per e Rom Sant Kanut ►\nann trivac’hved devez a viz genver\nKADOR SANT PER E ROM\nHor Zalver Jezuz-Krist en doa choazet sant Per evit ar Mean-diazez pe ar Mean-fount euz he Iliz. Roet en doa d’ezhan Alc’houeziou rouantelez ann Env ; goulennet en doa evithan ar c’hras ne deuje ket he feiz da vankout; hag hen lakeat en devoa da bastor var he zanvadezed kerkouls ha var he oaned, da lavaret eo, var ann eskibien kerkouls ha var ar veleien hag ann oll dud fidel. Enn eur ger, Jezuz-Krist en doa choazet sant Per evit delc’her he blas var ann douar goude ma vije distroet he-unan varzu he Dad.\nMes da be leac’h e tlie sant Per mont da jom gant eur garg hag eur c’halloud ker braz? Mont a reaz da genta da Antioch, hag ac’hano e c’houarnaz ann Iliz epad seiz vloaz. Antioch oa brudeta kear a ioa neuze e kostez ar Zao-Heol ; mes e kostez ar C’huz-Heol ez oa eunn all hag a ioa brudetoc’h c’hoaz. Ar gear all-ma oa Rom, deuet da veza, dre he armou, mestrez euz ann holl broiou a ioa anavezet enn amzer-ze.\nHogen, di eo e felle da Zoue ez aje sant Per da jom. Rom oa ar Penn hag ar Galoun euz ar bed paian, ha Doue a felle d’ezhan ober anezhi ar Penn hag ar Galoun euz ar bed kristen.\nE Rom edo tron ann diaoul, tad ar gaou, ha Doue a felle d’ezhan e vije savet eno tron vikel Jezuz-Krist, doktor ar virionez.\nRom oa kear ann impalaered a rene var ann holl boblou a ioa anavezet enn amzer-ze, ha Doue a felle d’ezhan e teuje da veza kear ar pabed, a dlie ren var ann holl dud fidel betek fin ar bed.\nSant Per eta, goude beza bet seiz vloaz o chom e kear Antioch, a oue poulzet gant Spered Doue da vont da Rom, hag ar gouel hirio a reer e memor euz ann deiz m’ac’h erruaz eno. Evelse e teuaz sant Per, ar pab kenta euz ann Iliz, da veza kenta eskop Rom, hag Iliz Rom da veza Mamm ha Mestrez ann holl Ilizou. Abaoue, ar garg a eskop Rom hag ar garg a bap ne c’hellont ket beza distaget ann eil dioc’h eben.\nAr gouel-ma a zo hanvet gouel Kador sant Per, abalamour sant Per, evel m’eo bet ato ar c’hiz en lliz, a azeze var eur gador evit kelenn ann dud fidel hag ober ar pez a ioa enn he garg evel pab hag eskop Rom. Mes ar c’homzou-ze a zinifi hag a verk d’eomp, ouspenn, ar garg memes hag ar c’halloud a ioa bet roet gant hor Zalver da Brins ann Ebestel. Ar gouel hirio eta a vez great dreist peb tra evit henori ar garg hag ar c’halloud-se. — Miret a reer c’hoaz e Rom ar gador goad a zerviche da dron da zant Per.\nHon Tad santel ar Pab en deuz hirio enn Iliz ar memes renk, ar memes karg hag ar memes galloud en devoa sant Per guech all.\nEvelse, da genta, hon Tad santel ar Pab eo ar Mean-fount pe ar Mean-diazez euz ann Iliz, hag ann nep n’e ket stag ouz ar Mean-ze dre liamm ar feiz n’ema mui enn Iliz katholik, ha dre eno ive n’ema mui var hent ar zilvidigez.\nDann eil, hon Tad santel ar Pab, hag hen hebken, a zo ganthan Alc’houeziou rouantelez ann Env. Rak-se, eunn eskop hag a deufe da eunn eskopti heb beza digaset gant ar Pab, pe eur belek hag a iafe da eur barrez heb beza kaset di gant eunn eskop hag en deuz bet he-unan he garg digant ar Pab, eunn eskop hag eur belek evel ar re-ze ne c’hellfent ket digeri doriou ar baradoz d’ar bec’herien dre ann absolvenn pe ar zakramant a binijenn. Perak ? Abalamour n’o defe ket ann alc’houez.\nN’euz nemed ar Pab hag a c’hellfe rei ann alc’houez-se d’ann eskibien, ha dre ann eskibien d’ar veleien,\nD’ann trede, hon Tad santel ar Pab ne c’hell ket fazia evel Pab, da lavaret eo, pa gomz evel Doktor ann holl gristenien, evel ann hini a zalc’h plas Jezuz-Krist var ann douar, hag a zo karget ganthan da verka dann holl dud fidel ar pez a renker da gredi ha da ober evit beza salvet.\nD’ar pevare, hon Tad santel ar Pab eo Pastor ann holl bastored all, da lavaret eo, en deuz galloud var ann eskibien all kerkouls ha var ar veleien hag ann holl dud fidel. Karget eo da ren ann holl enn Iliz katholik, da hencha ann holl da vont d’ar baradoz, hag abalamour da ze ann holl a dle senti outhan ha beza ato leun a respet hag a garantez evithan.\nEvidomp-ni, kristenien Breiz-Izel, en em zalc’homp bepred stag mad oc’h Kador sant Per, da lavaret eo, oc’h Iliz Rom. Ac’hano, evel euz a c’hinou Jezuz-Krist guech all, e teu ar c’homzou a ro ar vuez a bado da viken. Ra vezo gellet ato lavaret ac’hanomp ar pez a lavare tud iaouank euz hor bro, a ioa e Rom er bloaz 1846 pa oue lakeat ar pab Pi Nao var he dron :\nGant hon tadou koz ar Vretouned\nHor c’haloun ouz mean Per oue staget.\nHa guelloc’h staget n’euz ket er bed.\nAdtapet diwar « https://br.wikisource.org/w/index.php?title=Buhez_ar_Sent/1894/Kador_sant_Per_e_Rom&oldid=23580 »


Kêr - Wikipedia\nUr gêr da noz en Israel gant ur straed ledan ha skraberioù-oabl.\nUr pennad Ker zo ivez.\nUr gêr a zo ul lec'h annezet stank, ennañ etre un nebeud kantadoù a dud ha miliadoù pe kantmiliadoù, pe milionoù anezho. Stumm un tolpad-savadurioù he deus ur gêr. Evit ar c'hêrioù bras-tre e vez implijet ar ger-se pe ivez keoded pa ne reer ket gant metropolenn pe gant tolpad-kêrioù, ma 'z eus meur a gêr enno.\n2 Roll armerzhel ha sokial\n3 Gerioù gant kêr enno\n4 Pennadoù nes\nE brezhoneg, pa vez kaoz eus an tolpadoù savadurioù e Breizh, e komzer eus ur gêriadenn evit envel an tolpadoù savadurioù bihanoc'h eget ar re a weler er c'hêrioù, met un diforc'h a vez graet etre ar vourc'h (brezhoneg kozh : gwik), ur seurt kêriadenn gant an iliz-parrez enni hag ar gêr a zo dezhi un iliz-parrez pe ouzhpenn. Ar ger kevatal da vourc'h e vez klevet e galleg e meur a lec'h e Bro-C'hall, met ur ster all a zo e galleg evit ar c'hêrioù o doa gounezet gwirioù dre forzh goulenn ouzh o aotrouien er Grennamzer. Sellet ouzh Bourg-en-Bresse. Ne zepant ket an diforc'hioù etre ar poblañsoù pa vez kavet bourc'hioù o deus muioc'h a annezidi eget kêrioù bihan zo.\nRoll armerzhel ha sokial[kemmañ | kemmañ ar vammenn]\nUr straed e Reading (Berkshire), e Bro-Saoz.\nPerzhioù pennañ ar c'herioù a zo ar perzhioù armerzhel pa vez kavet enno nebeut a dud o c'hounid an douar. Er c'hêrioù e kaver stalioù-kenwerzh e-leizh, stalioù servijoù ha stalioù greantel a bourvez labour d'an annezidi ha da du o chom tro-war-dro.\nPa chañch an oberezhioù armerzhel e c'hell mont war wel pe greskiñ pe digreskiñ ar c'hêrioù. Koulskoude, lod anezho a zo bet krouet a-gozh eus an Henamzer pellañ (keodedoù Mezopotamia), an Henamzer gresian pe roman (ar c'heodedoù gresian ha Roma gant o trevadennoù niverus), ar Grennamzer (Pondi, da skouer) ha ivez an amzerioù modern ha kempred (an Oriant, kêrioù nevez Enez-Frañs). E Amerika koulz hag en Afrika, an trevadennerezh en deus lakaet miliadoù a gêrioù nevez da vezañ savet dindan tri c'hantved.\nGerioù gant kêr enno[kemmañ | kemmañ ar vammenn]\nPennadoù nes[kemmañ | kemmañ ar vammenn]\n↑ Evel ar c'hembraeg caer hag ar c'herneveureg ker e teu ar ger brezhonek kêr eus ar predeneg *kagro- (Geiriadur Prifysgol Cymru, vol. 1, p. 384), hag eus ur wrizienn geltiek *qag-ro pe qag-ra (hervez Joseph Loth, adkemeret gant Léon Fleuriot en e c'heriadur eus ar spisc'herioù henvrezhonek, 1964, p.93).\nAdtapet diwar « https://br.wikipedia.org/w/index.php?title=Kêr&oldid=1981809 »\nKemmoù diwezhañ degaset d'ar bajenn-mañ d'an 19 Meu 2022, da 20:31.


Aset pe Iset (ȝs.t)\nIsis eo an anv a orin gresianek a roer da Aset pe Iset, doueez gwarezerez ha salvus e mitologiezh Henegipt. Ezel eo eus Navad Bras Iounou.\nE 1677 e savas Jean-Baptiste Lully un drajedienn lirek anvet Isis a zanevelle avanturioù an nimfenn Io a zeue da vezañ an doueez Isis a-drugarez da Jupiter, e diwezh an opera, o liammañ e-giz-se ar vitologiezh c'hresian hag ar vitologezh egiptat.\n"Opera ar sonerien" a voe graet eus Isis abalamour d'ar binvioù-seniñ niverus zo talvoudekaet a bep eil. Meuliñ a ra klod Loeiz XVI hag e drec'hoù en Izelvroioù. Talvezout a ra ar boan menegiñ laz-kanañ ar "Grenerien".\nAnv kentañ romant ar Breizhad Auguste de Villiers de L'Isle-Adam (1838-1889) eo Isis e 1862, unan eus pennoberennoù al lennegezh c'hallek da lavaras an arbennigourien.\nDas verschleierte Bild zu Sais "Ar skeudenn vouchet e Sais" eo anv ur varzhoneg gant Friedrich von Schiller diwar-benn gouel Isis (1795).\nLa Quête Isis eo anv trede levrenn eus Les perspectives dépravées gant an istorour gallek lituanian Jurgis Baltrušaitis (1903-1988).\nIsis e Mirdi Karnak\nIsis hag Horus\n(Mirdi al Louvre)\n↑ (fr) Auguste de Villiers de L'Isle-Adam (1862) : Isis , CSIPP, 2017(ISBN 978-1-5465-5036-5)\n↑ "Sais" en henc'hresianeg, "Sa al-Hagar" en arabeg hiziv, a oa ur geoded henegiptat war glann gleiz delta ar stêr Nil.\n↑ (fr) Jurgis Baltrušaitis (1985) : Les Perspectives dépravées / 3 – La Quête d'Isis : essai sur la légende d'un mythe, Flammarion, 1999 (ISBN 978-2-08-081628-3)\nAdtapet diwar « https://br.wikipedia.org/w/index.php?title=Isis&oldid=1976381 »


Eil levr - Chap. XXVII. - Wikimammenn\nEil levr - Chap. XXVII.\nVictor Guilmer, 1836 (p. 217-220)\n◄ Bonheur eur famill a religion vad. Pouvoar ar beden. Ar vertus a ell mont assembles gant certen custumou convenabl. ►\nDoue en deus atao staguet e c’hraçou ous ar beden. Atao prest d’ho scuilla varnomp, e lavar deomp ho goulen ountan ; mæs falvout a re dezan er grafemp gant fizianç.\nAn defaut a fizianç a so ordinalamant ar merq eus a eur feis o languissa, o toc’horraat. Ac’hano e teu qement a beden inutil hac eb froues.\nEvit offr da Zoue ezanç hor pedennou, n’en deo qet necesser studia ar momenchou.\nHon tad hac hon Doue a so atao prest d’hor chelaou, bepret e lavar deomp : Goulennit hac e recefot : an nep a c’houlen a receo.\nServicherien un Doue atao mad aoualc’h evit non pas rebuti den, ha pinvidic aoualc’h evit rei d’an oll, penaus eta e zomp-ni qen nebeut attantif da c’houlen digantan e c’hraçou, pe evidomp hon-unan, pe evit ar re-all, evel a ra Mari ?\nPeden Mari a so ber. Doue, differant bras dioc’h an dud, ne exich qet diganeomp a bedennou great gant re a enclasq, a studi.\nEvit ober affer gant Doue, n’eus qet ezom a finessa nac a loqanç. Eur beden great gant simplicite, e pehini en em gontantomp da c’houlen ar pes a ouzomp beza evit e c’hloar hac evit hor silvidigues, pe da viana ar pes a ouzomp non pas beza control d’an eil na d’e guile, chetu petra ablich d’hon tad hac er rent favorabl.\nAr santimanchou eus ar galon, cals mui eguet ar c’homsou, eo a obten deomp e faveuriou.\nUn huanad benac eus a c’hinou mam Samuel a obtenas dezi, nan pas ebqen ar mab a c’houlenne, mæs c’hoas, er mab se, eur prophet santel hac eur jug a Israël.\nAnna a barlante en he c’halon oc’h Doue.\nJesus, pa lavaras Mari dezan ne voa qet a vin, a seblantas e læsel eb esperanç.\nPetra so, emezan, etresoc’h-hu ha me, maoues ?\nMari ne goll qet a esperanc. Prepari a rêe an dour, ha Jesus, o chelaou peden e vam, er chench e guin.\nRal bras eo e pedfet gant perseveranç, eb ne vezor erfin chelaouet gant Doue.\nAn importunite a zisplich d’an dud hac ho fæs. Mæs n’en em fæzit qet da bedi an Autrou-Doue ; ne fæzo qet ous ho chelaou.\nPeguer fervant benac e ve ho peden, Doue a seblant lavaret deoc’h, evel a lavare Jesus da Vari : Va heur neo qet deuet c’hoas.\nMæs m’ar continu ho fizianç da veza ferm, an heur-se a erruo.\nIndign en em renter eus a vadeles Doue, pa faller merqa dezan un amser e pehini e tle ober deomp santout effejou e visericord.\nGuir eo gouscoude penaus, petra benac ma ve goulennet alies, Doue avechou ne accord qet ar pes a c’houlenner, mæs accordi a ra deomp un dra benac necesserroc’h evidomp eguet ne voa ar pes a c’houlennemp.\nSant Paul a c’houlen beza delivret dioc’h un dentation : gouscoude eo atao attaqet ganthi. Mæs, abalamour m’en deus pedet, Doue en deus accordet dezan eur c’hraç gant sicour pehini e testum meritou bras. Ha n’en deo-en qet chelaouet ?\nGoulen a rit, abaoue meur a vloaves so, beza delivret dioc’h un infirmite corporel. Doue n’ho telivr qet ; mæs eur batiantet vras d’e support a so an effet eus ho peden, hac e zoc’h chelaouet.\nAlies, un dra pehini a seblant deomp mad ha pehini a c’houlennomp digant Doue, a ve un drouc evidomp, mar e accordfe deomp. Ha revus a ra deomp, abalamour ma hor c’har.\nRet eo ober cals mui a istim eus ar graçou a zilvidigues hac a zantification, eguet eus ar graçou temporel. Doue a accord ar re-ma, memes d’e vrassa adversourien : ar re-all a accord d’e vignonet.\n↑ Reg. 1. 13.\n↑ Joan. 2. 4.\nAdtapet diwar « https://br.wikisource.org/w/index.php?title=Eil_levr_-_Chap._XXVII.&oldid=113273 »


Journal de Renaud Camus, mardi 3 juillet 2018\ncréée le mardi 3 juillet 2018, 23 h 27\nmodifiée le mardi 3 juillet 2018, 23 h 29Plieux, mardi 3 juillet 2018, onze heures du soir. Les échanges avec Alain de Peretti se poursuivent.\n« Votre comparaison avec le nazisme ~~~ ~~’~~~~~~~~~~~ ~~~ ~~~ ~~~~~~~ ~~~~ ~~~~~~~~~~~ ! ~~~~ ~~~~~~~~~~ ~~~~~ ~~~ ~~~~~~ ~~~~~ de file participait ~~~~~ ~~~ ~~~~ ~~~~~~ ~~~~~~ ~~~ ~~’~~~~~~~~~~~ ~~ ~~~ ~~~~~~~~~ ~~~~ ~~~ ~~~~~~ “~~~~~ ~~~ ~~~~~~ ~~~~~ ~~~ ~~~~~~~~ ?”... ? ~~~~ ~~~~~~~~~ ~~’~~~~ ~~~ ~~~~~~~~ ~~~~ a poussé l’Allemagne ~~ ~~~~~ ~~~~~~~~ ~~~~~~ ~~’~~~~~~ ~~~~~~~ ~~~~ ~~~~~~~ ~~~~~~~~~~ ~~~ ~~~~~~~~~~~~~ ~~~~~ ~~~~~~~~~~ ~~~ ~~~~~~~~, ~~~ ~~’~~~~ ~~~ ~~~~ ~~~~~~ ~~~~~~~~ ~~~~~~. ~~’~~~ ~~~ ~~~~~ ~~~~ ~~~~~~~~~ un grand choc ~~~ ~~~~~ ~~~~~~~ ~~~~ ~~~~~~ ~~~~~~, ~~~ ~~~~~ ~~’~~ ~~~~~ ~~ ~~~~~ ~~~~~ ~~~~~ ~~~~~~ ~~~ ~~~~~~~ ~~~~~~~~ ! ~~~ ~~~~~ ~~~~~~~~~ ~~~~~~~ ~~~~ ~~~ ~~~~~~~~~ ~~~ ~~’~~~~~~~ pour vous, je ~~~~~~ ~~~~ ~~~~~ ~~~~~ ~~~~~ ~~~~~ ~~~~~~ ~~~~~~ ~~~ ~~~~~, ~~~~~ ~~’~~~~ ~~~~~ ~~~~ ~~~ ~~~~~ ~~~~~~~~~. ~~~ ~~~~~~~~~ ~~~~~ ~~~ ~~~~~~~~ ~~~ ~~~~~ ~~~ ~~~~~~ ~~~~~~~~~, sans scandale, j’ai ~~~~~ ~~~~~~~~ ~~~~~ ~~~ ~~~~ ~~~~~~~~~~ ~~ ~~~~ ~~~~~~~~~~ ~~~~~~~~~~ débiles.\n« ~~~~~~ ~~~ ~~~~~~~~ »\n« ~~~~~~~~~~-~~~~ ~~~ ~~~~~ ~~~~~~ ~~~~~~~~~~ ~~’~~~~~~ ~~~~ ~~~ ~~’~~~~~~ ~~~~~~~~~~ président du CNRE ~~~ ~~~~~~~ ~~~ ~~~ ~~~~~~~~~. ~~~ ~~~~~ ~~’~~~~~~~~~ ~~~~~ pas.\n« ~~’~~~~~~ ~~~~~ ~~’~~~~~~~~ ~~~~ ~~~~~ ~~~ ~~~~~~~ ~~~ ~~~~~~~~~~~ ~~~~~~~~~~ ~~ ~~~ ~~~~~~~. ~~~~~~ ~~~~~, ~~~ ~~~ serais “fait avoir ~~~~~~ ~~~ ~~~~~”, ~~’~~~~~~~ ~~~~~~~~~ ~~~~~~ ~~~~~~ ~~~~~~~~~~~~~~ ~~~~~~~~~~~~~. ~~~~~~~~~~-~~~~ ~~~ ~~~~~ ~~~ ~~~~~, ~~~~~~ ~~~~~~~~ ~~~ ~~~~~~ ~~~~ ~~~~~~~. ~~~~~~, ~~~~~~, ~~’~~ ~~~~~~~~~~ ~~~~~~~ ~~~ ~~~~ pour être légitimé. ~~~ ~~~~, ~~~~~~~~~~~~~~ ~~ ~~~~, ~~~~~~~ ~~~~~~~~, ~~~~~~~~ ~~~~~~~~, ~~ ~~~~~~~~ ~~~~~ ~~~~ ~~~~~ ~~~~~~~~~~~~ ~~~~~~~~~~ ~~~ ~~~~~~~~~~. ~~~ ~~~~ ~~~~~~~~~~ ~~~ ~~~~ ~~~~~~~~ ~~~ ~~~~~ ~~~~ ce soit à ~~~~~~~ ~~ ~~~ ~~~~~~~~~ ~~~~~~ ~~~~, ~~’~~~ ~~~~~~~~~-~~~~ ~~~~ ~~~~~ ~~~~~ ? ~~~ ~~~~ ~~~~ ~~~~ ~~~~~~~~~~~ ~~~~~~ ~~ ~~~ ~~~~~~~. ~~~~, ~~~ ~~~~~~~~~, ~~’~~~ ~~~~~~~ ~~~~ je pouvais parfaitement ~~~~~~ ~~~~~ ~~~~ ~~~ ~~~~~~~~ ~~~~~, ~~~~~ ~~~~~ ~~~~~~~~~~ ~~~ ~~~~ ~~~~~. ~~~~~~~ ~~~ ~~’~~~~~~~ ~~~~ ~~~~~ ~~~~~~~~~ ~~~~ ~~~~~~~~~ ~~~~ ~~’~~~~~~, ~~~ ~~’~~~~~~ ~~~ ~~~ ~~~~~ ni l’heure, mais ~~’~~~ ~~~~~~~~~~ ~~~~~~~~~~~ ~~~~ ~~~~~~~~~~~ ~~~~~~~ ~~~ ~~~~~~ ~~~~~~~~~~~~~ ~~~ ~~~ ~~~~~~~~~~~~, ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~. ~~~~~ ~~~~~~~~ ~~~ ~~~~~~~~~ ~~~~~~~~~~ ~~~ ~~~~~~~~~~ ~~~~~ eux, sans concession ~~~ ~~~~~ ~~~~~~~~~~, ~~~ ~~~~~~~ ~~~~~~~~~~ ~~~~~ ~~~ ~~~~~~~~~~~~ ~~~ ~~~ remigration.\n« ~~~~~ ~~ vous,\n« ~~~~~~ »\nCependant ~~~~ ~~~~~ ~~~~~~~, ~~~~ ~~~~~~~~ “~~~~~~~-~~~~~~~~~~~~~~~~~~~” ~~~ ~~~ ~~~~~~~~~~ “~~~~~~~~~~~” convergent et font ~~~~ ~~~~~~~~. ~~~~~~~~~ ~~~~, ~~~ ~~~~~~~~~, ~~’~~~~~~ ~~~~~~~~ ~~~~-~~~~~ ~~~ ~~~ ~~~~~~~~ ~~~~ “~~~~ ~~~~~~~”, ~~~ ~~~~~~~~~~~~, ~~~~~~~~~~ ~~~ ~~~~~~~~ ~~~ ~~’~~~~~~~~~~~~ ~~~ ~~~~~~~~~~~. ~~~~ ~~~~~ ~~~~~~~~~ Martel, toujours à ~~~~~~~~~, ~~~~~~~~~ ~~~ ~~~~~~~~, ~~~~ ~~~~~~~~~, ~~~~~ ~~~~~~~ ~~~ ~~~~ “~~~~~~~”, ~~~~~~ ~~~~~ ~~~~, ~~~~~~~~ ~~~ ~~~~~~~~~~~~ ~~~ ~~~~. ~~~ ~~~ ~~~~~ ~~~~ ~~~~~ ~~~~ ~~~~~~~~~~ ~~~ sondage, mais les ~~~~~~~~~~~~~ ~~~ ~~~~~ ~~~~~ ~~~~~~~~~.\nvoir l’entrée du mardi 3 juillet 2018 et son image dans Le Jour ni l’Heure


40 vloaz stourm, 40 vloaz a gengred ! - le blog de GAEL ROBLIN militant de la gauche indépendantiste Bretonne.\n<< Rennes/Roazhon : Marathon... Deskiñ, komz, skrivañ ha bevañ... >>\n26 février 2010 5 26 /02 /février /2010 22:34\n40 vloaz stourm, 40 vloaz a gengred !\nD'ar gwener 5 ha d'ar sadorn 6 a viz Meurzh e vo kouviet an dud da zont da lidañ 40 vloaz Skoazell Vreizh e Roazhon.\nPedet oc'h da zont niverus evit diskouez pegen pouezus eo deomp obererezh Skoazell Vreizh. 40 vloaz a gengred gant an dud bet heskinet gant justis ha polis bro-C'hall abalamour d'o stourm evit pobl Breizh , evit gwirioù hor broad.\nNac'h sentiñ ouzh an arme, livañ panelloù-hent, komz brezhoneg dirak al lezvarn,reiñ bod da Euskariz pe bezañ kengred ouzh Iwerzhoniz, lakaat mogerioù zo da gouezhañ gant an danvez ret, pe manifestiñ hepken evit Breizh Unvan, pe nac'h paeiañ an taos-skinwel...ha kant tra all zo bet graet gant Breizhiz zo evit diskouez ez eus deuzouzomp. Ha kement-se en doa kaset anezhe dirak barnerien neptu hor mistri madelezus ,pe a-wezhoù en toull-bac'h evit bloavezhioù.\nEvel un toullad tud all em eus bet tro da welet pegen efedus ha frealzus e c'hell bezañ ur framm evel-se. Dont d'ar 5 ha d'ar 6 n'eo ket hepken dont evit teurel ur c'hillsell war an amzer gent. N'eo ket echu ar stourm, ken ma ne vo ket doujet ouzh gwirioù hon fobl, ken ma ne strako ket frank ha dizalc'h ar Gwenn-ha-Du war hon douaroù e talc'ho, Bretoned zo, penn ouzh ar stad kreiz.\nBezañ e Roazhon evit an dibenn-sizhun se zo a-bouez evit an dazont.\nEvit gortoz pe reiñ c'hoant deoc'h da zont sed aze ur ganaouenn gant "Trouz an Noz" unan eus ar strolladoù a vo tu deoc'h klevet.


Pajenn:Marigo - Buez ar Saent.djvu/27 - Wikimammenn\nPajenn:Marigo - Buez ar Saent.djvu/27\nEil devez a viz Guenver.\nSANT ODILON, ABAD.\nSant Odilon a ïoa guinidic eus an Auvergn ; e dad hac e vam, tud devot ha santel, en instruas quer mad, ma cunduas bepret ur vuez pur hac innocant. En amser ma edo crouadur, e voa affliget en hevelep fæçoun ne alle quet querzet ; e vagueres, o veza e zouguet un deiz da ilis an Itron Varia, en lesas er porchet : ar c’hrouadur en em stlejas, guella ma ellas, var e zaouarn ha var e zaoulin bete an auter vras, hac, o sevel e zaoulagat etresec imaich ar Verc’hes Vari, e fedas da ober dezan querzet evel ar re-all ; er memes amser-ze e santas libr e zivisquer, hac o veza savet, e redas gant ur joa vras da gaout e vagueres. Goude ar faver-ze e viras epad e vuez un devotion special evit ar Verc’hes Vari, hac e inspiras d’an oll ar memes devotion.\nO veza c’hoas yaouanc, en em retiras e couent Cluny. Biscoas ne voa bet guelet noviç ebet fervantoc’h na parfetoc’h evintâ. Peguer bras bennâc e voa ar mortificationou ordrenet dre an urz, e pratique re-all c’hoas brassoc’h.\nE zevotion, evit Jesus-Christ e sacramant an auter, a voa tener meurbet ; epad c’huec’h vloas hac hantercant ne vancas devez ebet da celebri an oferenn, hac, en ur offr ar sacrifiç divin-ze, e receve quement a c’hraçou hac a gonsolationou spirituel, na elle quet arreti e zaëlou.\nSant Mayeul, abad eus ar gouent, o veza couezet clàn, er choasas evit e successor. Odilon, en ur antren er garg-se, a gomprenas parfet an obligation en devoa da servichout da squêr ha da exempl d’e oll religiuset ;\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/27&oldid=134377 »\nKemmoù diwezhañ degaset d'ar bajenn-mañ d'an 9 Eos 2018, da 20:19.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly) (KildareStreet.com)\nResults 1-20 of 836,821 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paul Donnelly)


Pajenn:Sales - Introduction d’ar Vuez devot.djvu/344 - Wikimammenn\nPajenn:Sales - Introduction d’ar Vuez devot.djvu/344\nbrofit, peguen dister bennâc int. Combati a reomp en imagination a enep ar monstrou hac ar sarpantet a Affrique, pere a so pell diouzomp, hac en em lesomp da veza lazet en effet gant an aëret munut pere en em guef var hon hent, e deffot lacat evez. Na zesirit quet, an dentationou ; rac temerite ve an dra-se : hoguen liquit ho calon d’o gortos gant couraich, ha d’en em zifen outo pa erruint.\nCals a seurtou quic ha bouet, ispicial mar d’e bras ar gantite anezo, a zeu ato da garga ar stomac ha d’e ruina mar d’e sempl. Na garguit quet re ivez eta hoch ene eus a gals a zesirou, na monden, na spirituel ; rac an desirou monden ha temporel a ruine toutafæt hoc’h ene, hac ar re spirituel a zeue d’e ambarassi. Pa vez purget hon ene, oc’h en em santout discarguet diouz ar goal humoriou, e deveus un appetit bras meurbet d’an traou spirituel, hac evel pa ve dare gant an naon en em laca da zesirout mil seurt exerciçou a zevotion, a vortification, a binigen, a humilite, a charite, pe a drugarez, bac a oræson. Ur sin vad eo, Va Philotee, caout an appetlt vad-se ; mæs guelit ha c’hui a allo ervat ive digeri quement a fell deoc’h da zibri. Choasit eta dre avis ho Tad spirituel etouez quement a zesirou mad, ar re pere a illit bremâ da bratica ha da executi ; liquit ar re-se da dalvout ha da bro-\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/344&oldid=118535 »\nKemmoù diwezhañ degaset d'ar bajenn-mañ d'an 7 Eos 2018, da 16:10.